title: Proposta għal regolament tal-Kunsill li għandu x’jaqsam mal-kontribuzzjonijiet finanzjarji tal-Komunità lill-Fond Internazzjonali għall-Irlanda (2007-2010) {SEG(2006) 1227}

text:
Avviż Legali Importanti

|

52006PC0564

	[pic] | KUMMISSJONI TAL-KOMUNITAJIET EWROPEJ |Brussel 12.10.2006KUMM(2006) 564 finali2006/0194 (CNS)Proposta għalREGOLAMENT TAL-KUNSILLli għandu x’jaqsam mal-kontribuzzjonijiet finanzjarji tal-Komunità lill-Fond Internazzjonali għall-Irlanda (2007-2010)(preżentata mill-Kummissjoni) {SEG(2006) 1227}MEMORANDUM TA’ SPJEGAZZJONIIl-Fond Internazzjonali għall-Irlanda (IFI) twaqqaf fl-1986 sabiex jikkontribwixxi għall-implimentazzjoni ta’ l-Artikolu 10(a) tal-Ftehim Anglo-Irlandiż tal-15 ta’ Novembru 1985 li jipprevedi li “ ż-żewġ gvernijiet għandhom jikkooperaw sabiex jippromwovu l-iżvilupp ekonomiku u soċjali ta’ dawk l-oqsma taż-żewġ partijiet ta’ l-Irlanda li sofrew l-agħar konsegwenzi ta’ instabilità ta’ l-aħħar snin, u se jikkunsidraw il-possibilità li jiżguraw appoġġ internazzjonali għal dan ix-xogħol”.L-għanijiet ta’ l-IFI huma "sabiex jippromwovi avvanz soċjali u ekonomiku, u biex jinkoraġġixxi kuntatt, djalogu u rikonċiljazzjoni bejn nazzjonalisti u unjonisti fl-Irlanda kollha"*.Wara kontribuzzjonijiet inizjali mill-Istati Uniti u pajjiżi oħra, il-Komunità Ewropea, billi għarfet li l-għanijiet ta’ l-IFI kienu jirriflettu dawk li kienet qiegħda ssegwi hija nfisha, xtaqet li tagħti appoġġ prattiku lill-inizjattiva. Hija bdiet tikkontribwixxi lill-IFI fl-1989. L-għoti ta’ fondi tal-KE llum jirrappreżenta madwar 48% tal-kontribuzzjonijiet annwali lill-Fond u 40% tal-kontribuzzjonijiet kumulattivi sal-lum. Il-Kummissjoni kienet irrappreżentata minn osservatur fil-laqgħat kollha tal-Bord ta’ l-IFI mill-bidu ta’ l-1989.L-isfond politiku tar-reġjun evolva matul is-snin: fl-1994, il-gruppi parlamentari ewlenin ħabbru perjodi ta’ tregwa ; f’April 1998, il-Ftehim ta’ Belfast (“tal-Ġimgħa l-Kbira”) fassal soluzzjoni politika għal proċess tal-paċi, inkluża d-devoluzzjoni tas-setgħat lill-Assemblea ta’ l-Irlanda ta’ Fuq u Kumitat Eżekuttiv, li twaqqfu fl-aħħar ta’ l-1999. Minkejja dan, għad hemm livell sinifikanti ta’ okkorrenzi relatati mas-sigurtà b’motivazzjoni settarja u d-diviżjoni psikoloġika u fiżika bejn il-komunitajiet ewlenin qiegħda tikber. L-Assemblea ta’ l-Irlanda ta’ Fuq hija attwalment sospiża u dan il-fatt juri t-theddid u l-inċertezzi li jiċċirkondaw il-proċess tal-paċi fir-reġjun.F’dan il-kuntest, żvilupp ekonomiku u soċjali bħala appoġġ tal-paċi u r-rikonċiljazzjoni fil-livell bażiku tas-soċjetà huwa proċess li jifrex fuq medda twila ta’ żmien. Bħala strument li jwassal għal dan l-għan, l-IFI jikkomplementa l-azzjoni mwettqa mill-Programmi ta' l-UE għall-Paċi u r-Rikonċiljazzjoni fl-Irlanda ta' Fuq u fir-Reġjun fuq il-Fruntiera ta’ l-Irlanda "PEACE "I 1995-1999, "PEACE II" 2000-2006 u "PEACE III" 2007 - 2013).Minkejja dan, il-Fond Internazzjonali minħabba li jaf li l-livel attwali ta' appoġġ internazzjonali ma jistax jinżamm għaddej indefinittivament, huwa wettaq, fl-2005, reviżjoni ta' l-istrutturi u l-prijoritajiet tiegħu nnifsu sabiex ifisser mill-ġdid il-missjoni tiegħu fid-dawl ta’ realtajiet ġodda u adotta qafas strateġiku li se jwassal il-ħajja tal-Fond lejn tmiemha fl-2010. Din l-istrateġija hija intitolata "Sharing this Space " u tniedi l-fażi finali ta’ attivitajiet tal-Fond (2006–2010). Matul dan il-perjodu ta’ l-għeluq il-Fond se jimmira lejn l-oqsma bl-akbar ħtieġa u se jfittex li jiżgura li xogħlu jsir sostenibbli fuq medda twila ta' żmien.Skond il-puntata attwali ta’ kontribuzzjonijiet**, il-Kummissjoni Ewropea ressqet ukoll valutazzjoni ta’ l-attivitajiet ta’ l-IFI lill-Awtorità Baġitarja***. Din tagħti rikonoxximent lill-azzjonijiet tassew prezzjużi u pożittivi ta' l-IFI għal paċi u rikonċiljazzjoni fir-reġjun, u bis-saħħa ta' hekk il-milja ta' l-għanijiet tiegħu. Dan ir-rapport ikkonkluda li “il-Kummissjoni temmen li l-għoti tal-fondi wara l-2006 għandu jkun ibbażat fuq l-osservazzjonijiet magħmula f’dan ir-rapport, li jista’ jkun rifless jew fir-Regolament tal-Kunsill fil-ġejjieni dwar il-kontribuzzjoni tal-KE lill-IFI, jew inkella permezz ta’ mezzi xierqa ta’ kooperazzjoni bejn il-Kummissjoni u l-IFI”.Fid-dawl tal-valutazzjoni ta’ hawn fuq, huwa propost li l-kontribuzzjonijiet ta’ €15-il miljun fis-sena lill-IFI jissuktaw għal prejodu ulterjuri ta’ 4 snin. Il-perjodu ġdid propost għalhekk se jintemm fl-2010, li għandu jikkonċidi ma’ tmiem il-ħajja ta’ l-IFI.Ir-Regolament ġdid tal-Kunsill għandu wkoll jirrifletti l-osservazzjonijiet magħmula fir-rapport tal-Kummissjoni, b’mod partikolari bil-Programm il-ġdid PEACE u d-dispożizzjonijiet fuq l-għeluq.Il-pakkett ta’ proposti għal adozzjoni jinkludi:-  Proposta għal Regolament tal-Kunsill li għandu x’jaqsam mal-kontribuzzjonijiet finanzjarji tal-Komunità lill-Fond Internazzjonali għall-Irlanda (2007-2010);-  Komunikazzjoni mill-Kummissjoni dwar ir-Rapport dwar il-Fond Internazzjonali għall-Irlanda skond l-Artikolu 5 tar-Regolament tal-Kunsill (KE) Nru 177/2005.2006/0194 (CNS)Proposta għalREGOLAMENT TAL-KUNSILLli għandu x’jaqsam mal-kontribuzzjonijiet finanzjarji tal-Komunità lill-Fond Internazzjonali għall-Irlanda (2007-2010)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 308 tiegħu,Wara li kkunsidra l-proposta mill-Kummissjoni[1],Wara li kkunsidra l-opinjoni tal-Parlament Ewropew[2],Billi:(1) Il-Fond Internazzjonali għall-Irlanda (minn issa ’l quddiem “il-Fond”) twaqqaf fl-1986 bil-Ftehim tat-18 ta' Settembru 1986 bejn il-Gvern ta' l-Irlanda u l-Gvern tar-Renju Unit tal-Gran Brittanja u l-Irlanda ta' Fuq dwar Il-Fond Internazzjonali għall-Irlanda (minn issa ’l quddiem “il-Ftehim”) sabiex jippromwovi avvanz soċjali u ekonomiku, u sabiex iħeġġeġ kuntatt, djalogu u rikonċiljazzjoni bejn nazzjonalisti u unjonisti madwar l-Irlanda kollha, fl-implimentazzjoni ta' wieħed mill-għanijiet speċifikati mill-ftehim Anglo-Irlandiż tal-15 ta' Novembru 1985.(2) Il-Komunità pprovdiet kontribuzzjonijiet finanzjarji lill-Fond mill-1989. Għall-perjodu 2005 sa 2006 EUR 15-il miljun ntrabtu mill-baġit tal-Komunità għal kull waħda mis-snin 2005 u 2006 skond ir-Regolament tal-Kunsill (KE) 177/2005 ta' l-24 ta' Jannar 2005 dwar kontribuzzjonijiet finanzjarji lill-Fond Internazzjonali għall-Irlanda[3]. Dan ir-Regolament se jiskadi fil-31 ta’ Diċembru 2006.(3) Il-valutazzjonijiet imwettqa skond l-Artikolu 5 tar-Regolament (KE) Nru 177/2005 kkonfermaw il-ħtieġa għal appoġġ ulterjuri għal attivitajiet tal-Fond, filwaqt li tissokta s-sinerġija ta’ tisħiħ ta’ għanijiet u koordinazzjoni ma’ l-interventi tal-Fondi Strutturali, b’mod partikolari mal-Programm Speċjali għall-Paċi u r-Rikonċiljazzjoni fl-Irlanda ta’ Fuq u l-Pajjiżi Konfinali ta’ l-Irlanda (minn issa ’l quddiem “il-programm PEACE”) imwaqqaf skond ir-Regolament tal-Kunsill (KE) Nru 1260/1999 tal-21 ta’ Ġunju 1999 li jistipula dispożizzjonijiet ġenerali dwar il-Fondi Strutturali[4].(4) Il-proċess tal-paċi fl-Irlanda ta' Fuq jeħtieġ il-kontinwazzjoni ta’ l-appoġġ tal-Komunità lill-Fond, lil hinn mill-31 ta’ Diċembru 2006. Bħala rikonoxximent ta’ l-isforz speċjali għall-proċess tal-paċi, il-programm PEACE ġie allokat appoġġ addizzjonali mill-Fondi Strutturali għall-perjodu 2007 sa l-2013 skond il-paragrafu 22 ta’ l-Anness II tar-Regolament tal-Kunsill (KE) Nru 1083/2006 li jistipula dispożizzjonijiet ġenerali dwar il-Fond Ewropew ta’ l-Iżvilupp Reġjonali, il-Fond Soċjali Ewropew u l-Fond tal-Koeżjoni u li jirrevoka r-Regolament (KE) Nru 1260/1999[5].(5) Waqt il-laqgħa tiegħu fi Brussell fil-15 u s-16 ta’ Diċembru 2005, il-Kunsill Ewropew stieden lill-Kummissjoni sabiex tieħu l-passi meħtieġa bil-ħsieb ta’ appoġġ issuktat tal-Komunità għall-Fond hekk kif dieħel fil-fażi finali ta’ xogħlu sa l-2010.(6) Il-kontribuzzjoni tal-Komunità lill-Fond għandha tieħu s-sura ta' kontribuzzjonijiet finanzjarji għas-snin 2007, 2008, 2009 u 2010, u b'hekk tintemm fl-istess waqt li tintemm il-ħajja tal-Fond.(7) Fl-allokazzjoni tal-kontribuzzjonijiet tal-Komunità, il-Fond għandu jagħti prijorità lill-proġetti ta’ natura intrakonfinali u intrakomunitarja, b’tali mod li jikkomplementa l-attivitajiet li jirċievu fondi mill-Programm PEACE għall-perjodu 2007 sa l-2010.(8) Skond il-Ftehim, il-kontributuri finanzjarji kollha tal-Fond jipparteċipaw bħala osservaturi fil-laqgħat tal-Bord tal-Fond Internazzjonali għall-Irlanda.(9) Huwa essenzali li tiġi żgurata koordinazzjoni xierqa bejn l-attivitajiet tal-Fond u dawk iffinanzjati taħt il-Fondi Strutturali tal-Komunità previsti mill-Artikolu 159 tat-Trattat, b’mod partikolari l-Programm PEACE.(10) L-Għajnuna mill-Fond għandha titqies bħala waħda effettiva fuq il-bażi unika tal-grad sa fejn jirnexxielha tiġġenera żvilupp ekonomiku soċjali sostenibbli u ma tintużax bħala sostitut għal infiq ieħor pubbliku jew privat.(11) Valutazzjoni li tirrevedi d-dispożizzjonijiet ta’ l-għeluq tal-Fond għandha titwettaq qabel l-1 ta’ Lulju 2008.(12) Ammont finanzjarju ta' riferenza, fit-tifsira tal-Punt 38 tal-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar dixxiplina baġitarja u ġestjoni finanzjarja tajba[6] huwa mdaħħal f'dan ir-Regolament għat-tul taż-żmien kollu tal-programm, mingħajr b'daqshekk ma jaffettwa s-setgħat ta' l-awtorita baġitarja kif definiti mit-Trattat.(13) L-ammont tal-kontribuzzjoni tal-Komunità lill-Fond għandu jkun EUR 15-il miljun għal kull waħda mis-snin 2007, 2008, 2009, u 2010, espressi f'valuri attwali.(14) Dan l-appoġġ għandu jikkontribwixxi sabiex isaħħaħ is-solidarjetà bejn l-Istati Membri u bejn il-popli tagħhom.(15) It-Trattat ma jipprovdi ebda setgħa ħlief dawk fl-Artikolu 308 għall-adozzjoni ta' dan ir-Regolament,ADOTTAT DAN IR-REGOLAMENT:Artikolu 1L-ammont ta’ referenza finanzjarja għall-Implimentazzjoni tal-Fond Internazzjonali għall-Irlanda (minn issa ’l quddiem “il-Fond”) għall-perjodu 2007-2010 għandu jkun EUR 60 miljun.L-approprijazzjonijiet annwali għandhom ikunu awtorizzati mill-awtorità baġitarja fi ħdan il-limitu tal-qafas finanzjarju.Artikolu 2Il-kontribuzzjoni għandha tintuża mill-Fond skond il-Ftehim tat-18 ta’ Settembru 1986 bejn il-Gvern ta’ l-Irlanda u l-Gvern tar-Renju Unit tal-Gran Brettanja u l-Irlanda ta’ Fuq f’dak li għandu x’jaqsam mal-Fond Internazzjonali għall-Irlanda (minn issa 'l quddiem “il-Ftheim”).Fl-allokazzjoni tal-kontribuzzjoni l-Fond għandu jagħti prijorità għal proġetti ta’ natura intrakonfinali u intrakomunitarja, b’tali mod li jikkumplementa l-attivitajiet iffinanzjati mill-Fondi Strutturali, u speċjalment dawk tal-Programm PEACE li jopera fl-Irlanda ta’ Fuq u l-Pajjiżi Konfinali ta’ l-Irlanda.Il-kontribuzzjoni għandha tintuża b'tali mod li twassal għal titjib sostenibbli ekonomiku u soċjali fl-oqsma kkonċernati. Il-kontribuzzjoni m'għandhiex tintuża bħala sostitut ta’ nfiq ieħor pubbliku jew privat.Artikolu 3Il-Kummissjoni għandha tirrapreżenta lill-Komunità bħala osservatur waqt il-laqgħat tal-Bord tal-Fond (minn issa ’l quddiem “il-Bord”).Il-Fond għandu jkun irrappreżentat bħala osservatur fil-laqgħat tal-Kumitat tas-Sorveljanza tal-Programm PEACE, u f'interventi oħra tal-Fondi Strutturali skond kif ikun xieraq.Artikolu 4Il-Kummissjoni għandha, f’kooperazzjoni mal-Bord tal-Fond, tiddetermina proċeduri adattati sabiex trawwem il-koordinazzjoni fil-livelli kollha bejn il-Fond u l-awtoritajiet ta’ ġestjoni u l-korpi ta’ implimentazzjoni mwaqqfa taħt l-interventi kkonċernati tal-Fondi Strutturali, b’mod partikolari taħt il-programm PEACE.Artikolu 5Il-Kummissjoni għandha, f’kooperazzjoni mal-Bord tal-Fond, tiddetermina proċeduri adattati ta’ pubbliċità u tagħrif sabiex jirreklamaw il-kontribuzzjoni tal-Komunità għall-proġetti ffinanzjati mill-Fond.Artikolu 6Sat-30 ta’ Ġunju 2008 l-aktar tard, il-Fond għandu jippreżenta lill-Kummissjoni l-istrateġija tiegħu għall-għeluq ta’ l-attivitajiet tal-Fond, inklużi:(a) pjan ta’ azzjoni bi ħlasijiet ipproġettati u data mbassra ta’ konklużjoni;(b) proċedura ta’ tħollija mill-impenji;(c) it-trattament ta’ kwalunkwe ammont residwu u ingħaxx imħallas waqt l-għeluq tal-Fond.Ħlasijiet sussegwenti lill-Fond huma kondizzjonali fuq l-approvazzjoni ta’ l-istrateġija ta’ l-għeluq. Jekk l-istrateġija għall-għeluq ma titressaqx sat-30 ta’ Ġunju 2008, ħlasijiet lill-Fond se jiġu interrotti sakemm tasal l-istrateġija.Artikolu 71. Il-Kummissjoni għandha tamministra l-kontribuzzjonijiet.Soġġetti għall-paragrafu 2 il-kontribuzzjoni annwali għandha titħallas f’pagamenti regolari kif ġej:(a) l-ewwel ħlas bil-quddiem ta' 40% għandu jsir wara li l-Kummissjoni tkun irċiviet il-garanzija, iffirmata mill-President tal-Bord tal-Fond, li tiddikjara li l-Fond għandu jikkonforma mal-kondizzjonijiet ta’ l-għotja tal-kontribuzzjoni stipulati f’dan ir-Regolament;(b) it-tieni ħlas bil-quddiem ta' 40% għandu jsir sitt xhur wara;(c) ħlas finali ta' 20% għandu jsir wara li l-Kummissjoni tkun irċiviet u aċċettat ir-rapport annwali tal-Fond u l-kontijiet li saritilhom il-verifika għal dik is-sena.2. Qabel ma tħallas pagament il-Kummissjoni se twettaq valutazzjoni tal-ħtiġijiet finanzjarji tal-Fond fuq il-bażi tal-bilanċ tal-kontanti tal-Fond fiż-żmien skedat għal kull ħlas. Jekk wara l-valutazzjoni, il-ħtiġijiet finanzjarji tal-Fond ma jiġġustifikawx ħlas ta’ wieħed minn dawn il-pagamenti, il-ħlas ikkonċernat għandu jiġi sospiż. Il-Kummissjoni għandha tirrevedi din id-deċiżjoni fuq il-bażi ta’ tagħrif ġdid fornut mill-Fond u għandha tissokta bil-ħlasijiet malli dawn jitqiesu ġustifikati.Artikolu 8Kontribuzzjoni mill-Fond tista’ tiġi allokata għal operazzjoni li tirċievi jew li għandha tieħu għajnuna finanzjarja taħt l-intervent tal-Fondi Strutturali fil-każ biss li jekk wieħed jgħodd din l-għajnuna finanzjarja u jżid magħha 40% tal-kontribuzzjoni mill-Fond, it-total ma jaqbiżx 75% ta' l-ispejjeż totali eliġibbli ta’ l-operazzjoni.Artikolu 9Rapport finali jista’ jitressaq lill-Kummissjoni sitt xhur qabel id-data tal-konklużjoni mbassra fl-istrateġija għall-għeluq fil-punt (a) ta' l-ewwel paragrafu ta' l-Artikolu 6 jew sitt xhur wara l-aħħar ħlas tal-Komunità, skond liema minnhom isseħħ l-ewwel, u għandu jinkludi t-tagħrif kollu meħtieġ li għandu jippermetti lill-Kummissjoni sabiex tivvaluta l-implimentazzjoni ta’ l-għajnuna u l-milja ta’ l-għanijiet.Artikolu 10L-aħħar sena ta’ kontribuzzjoni għandha titħallas wara l-analiżi tal-ħtiġijiet finanzjarji msemmija fl-Artikoli 7(2) u bil-kondizzjoni li l-prestazzjoni tal-Fond tirrispetta l-istrateġija prevista fl-Artikolu 6.Artikolu 11Id-data finali ta’ eliġibilità tan-nefqa hija l-31 ta’ Diċembru 2013.Artikolu 12Dan ir-Regolament għandu jidħol fis-seħħ fl-1 ta' Jannar 2007.Għandu jiskadi fil-31 ta' Diċembru 2010.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell, [...]Għall-KunsillIl-President DIKJARAZZJONI FINANZJARJA LEĠIŻLATTIVAQasam ta’ politika: REGIO Attività: Azzjonijiet reġjonali oħra |ISEM L-AZZJONI: KONTRIBUZZJONIJIET TAL-KOMUNITÀ LILL-FOND INTERNAZZJONALI GħALL-IRLANDA (2007-2010) |1. LINJA/I TAL-BAĠIT + INTESTATURA/I13.03.122. ĊIFRI KUMPLESSIVI2.1. Allokazzjoni totali għall-azzjoni (Parti B): 60 € miljun għall-impenn2.2. Perjodu ta’ applikazzjoni: 2007 - 20102.3. Stima multiannwali globali tan-nefqa:(a) Skeda ta’ approprjazzjonijiet għall-impenji/approprjazzjonijiet għall-ħlasijiet (intervent finanzjarju) ( ara punt 6.1.1 )€ miljun ( sa tliet ċifri deċimali )Sena [n] 2007 | [n+1] 2008 | [n+2] 2009 | [n+3] 2010 | [n+4] | [n+5 u Snin suss. | Total |Impenji | 15 | 15 | 15 | 15 | 60 |Ħlasijiet | 15 | 15 | 15 | 12 | 3 | 60 |(b) Assistenza teknika u amministrattiva u nefqa ta’ appoġġ ( ara punt 6.1.2 )Impenji |Ħlasijiet |Total parzjali a+b |Impenji | 15 | 15 | 15 | 15 | 60 |Ħlasijiet | 15 | 15 | 15 | 12 | 3 | 60 |(c) Impatt finanzjarju kumplessiv ta’ riżorsi umani u nefqa amministrattiva oħra (ara punti 7.2 u 7.3)Impenji/ ħlasijiet | 0,042 | 0,042 | 0,042 | 0,042 |TOTAL a+b+c |Impenji | 15,042 | 15,042 | 15,042 | 15,042 | 60,168 |Ħlasijiet | 0,042 | 15,042 | 15,042 | 15,042 | 12 | 3 | 60,168 |2.4. Kompatibilità ma’ l-ipprogrammar finanzjarju u l-perspettiva finanzjarjaIl-propoosta hija kompatibbli mal-programmazzjoni finanzjarja eżistenti.2.5. Impatt finanzjarju fuq id-dħul:Il-Proposta ma għandha l-ebda implikazzjoni finanzjarja (tinvolvi aspetti tekniċi dwar l-implimentazzjoni ta’ miżura)3. KARATTERISTIĊI TAL-BAĠITIt-tip ta’ nefqa | Ġdid | Kontribuzzjoni ta’ l-EFTA | Kontributi minn pajjiżi applikanti | Intestatura fil-perspettiva finanzjarja |Mhux obblig. | Diff | LE | LE | LE | 1A |4. BAŻI LEGALIL-Artikolu 308 (KE)5. DESKRIZZJONI U RAĠUNIJIET5.1. Ħtieġa ta’ intervent mill-Kommunità5.1.1. Għanijiet imfittxijaBiex jiġi nkuraġġit il-kuntatt, id-djalogu u r-rikonċiljazzjoni bejn in-nazzjonalisti u l-unjonisti madwar l-Irlanda u biex jiġi promoss l-avvanz ekonomiku u soċjali taż-żewġ komunitajiet.5.1.2. Raġunijiet għall-operazzjoniIl-Komunità Ewropea, tagħraf li l-għanijiet tal-fond huma riflessjoni ta’ dawk segwiti minnha nfisha, tat appoġġ prattiku (€15-il miljun kull sena sa mill-1989; €20 miljun kull sena fis-snin 1995, 1996, 1997; €17-il miljun kull sena fis-snin 1998 u 1999; €15-il miljun għas-snin 2000, 2001, 2002 2003, 2004, 2005 u 2006).Waqt il-laqgħa tiegħu fi Brussell fil-15 u s-16 ta’ Diċembru 2005, il-Kunsill Ewropew sejjaħ lill-Kummisjoni biex tieħu l-passi meħtieġa biex jitkompla l-appoġġ ta’ l-UE għall-Fond hekk kif dan jidħol fl-aħħar fażi kruċjali tax-xogħol tiegħu sas-sena 2010.Il-kontinwazzjoni ta’ din il-kontribuzzjoni għal 4 snin oħra sat-tmiem tal-ħajja ta’ l-IFI turi l-appoġġ ċar ta’ l-UE għall-proċess ta’ paċi fl-Irlanda ta’ Fuq.5.2. Azzjoni maħsuba u arranġamenti ta’ intervent baġitarju-  Obbjettivi: Biex jiġi promoss l-avvanz ekonomiku u soċjali, u biex jiġi nkuraġġit il-kuntatt, djalogu u rikonċiljazzjoni bejn in-nazzjonalisti u l-unjonisti madwar l-Irlanda.-  Il-Fond prinċipalment jopera mill-Irlanda ta’ Fuq u fir-Reġjun tal-Fruntiera ta’ l-Irlanda; huwa jikkonċentra fuq żoni li ġew maħtura bħala żvantaġġati.-  Għal analiżi dettaljata ta’ l-attivitajiet tal-Fond : ara r-rapport tal-Kummissjoni u l-annessi COM(2006) 563 / SEC(2006) 1226 ta’ 12.10.2006.5.3. Metodi ta’ implimentazzjoniBla ħsara lil l-istima tal-bżonnijiet finanzjarji tal-Fond, il-kontribuzzjoni li tingħata ta’ kull sena għandha tiġi mħallsa f’rati kif ġej: l-ewwel ħlas bil-quddiem ta’ 40% għandu jsir wara li l-Kummissjoni tkun irċeviet impenn, iffirmat mill-President tal-Bord tal-Fond b’konformità mar-Regolament tal-Kunsill; it-tieni pagament bil-quddiem ta’ 40% għandu jsir sitt xhur wara u ħlas finali ta’ 20% isir wara li l-Kummissjoni tkun irċiviet u aċċettat ir-rapport ta’ kull sena ta’ l-attivitajiet tal-Fond u l-kontijiet verifikati ta’ dik is-sena.6. IMPATT FINANZJARJU6.1. Impatt totali finanzjarju fuq Parti B - (fuq il-perjodu kollu ta’ programmazzjoni)6.1.1. L-intervent finanzjarjuImpenji (f’ € miljun sa tliet skali deċimali)Analiżi | [Sena n] 2007 | [n+1] 2008 | [n+2] 2009 | [n+3] 2010 | [n+4] | [n+5 u s-snin ta’ wara] | Total |Azzjoni 1 | 15 | 15 | 15 | 15 | 60 |Azzjoni 2 |eċċ. |TOTAL | 15 | 15 | 15 | 15 | 60 |6.1.2. Għajnuna teknika u amministrattiva, nefqa ta’ appoġġ u nefqa marbuta ma’ l-IT (approprjazzjonijiet ta’ impenn)Mhux applikabbli.6.2. Kalkolu tan-nefqa skond il-miżura kif maħsub fil-Parti B (fuq il-perjodu ta’ programmazzjoni totali)Mhux applikabbli.7. IMPATT FUQ IN-NEFQA KONNESSA MA’ L-ISTAFF U L-AMMINISTRAZZJONI7.1. Impatt fuq ir-riżorsi umaniTipi ta’ xogħol | Staff li għandu jkun assenjat għall-immaniġġjar ta’ l-azzjoni bl-użu ta’ riżorsi li jeżistu u/jew addizzjonali | Total | Deskrizzjoni tal-ħidmiet li jidderivaw mill-azzjoni |Numru ta’ karigi permanenti | Numri ta’ karigi temporanji |Uffiċjali jew staff temporanju | A B C | 0,2 0,1 | 0,2 0,1 | Jekk huwa meħtieġ, deskrizzjoni aktar dettaljata tax-xogħlijiet tista’ tiġi annessa |Riżorsi umani oħra |Total | 0,3 | 0,3 |7.2. Impatt finanzjarju globali tar-riżorsi umaniTip ta’ riżorsi umani | Ammont (€) | Metodu ta’ kalkolu * |Uffiċjali Staff temporanju | 32 400 | 0,3 * €108 000 |Riżorsi umani oħra (speċifika l-linja tal-baġit) |Total | 32 400 |L-ammonti huma n-nefqa totali għal tnax-il xahar.7.3. Nefqa amministrattiva oħra li tirriżulta mill-azzjoniLinja baġitarja (numru u intestatura) | Ammont f’€ | Metodu ta’ kalkolu: |Allokazzjoni Kumplessiva (Titolu A7) A0701 - Missjonijiet A07030 - Laqgħat A07031 - Kumitati obbligatorji A07032 - Kumitati mhux obbligatorji 1 A07040 - Konferenzi A0705 - Studji u konsultazzjonijiet Nefqa oħra (speċifika) Verifika | 8 000 1 600 | €800 * 10 p.a. (medja ta’ 5 missjonijiet ta’ jumejn) €800 * 2 p.a. |Sistemi ta’ informazzjoni (A-5001/A-4300) |Nefqa oħra - Parti A (speċifika) |Total | 9 600 |L-ammonti huma n-nefqa totali għal tnax-il xahar.I. Total Annwali (7.2 + 7.3) II. Dewmien ta’ l-azzjoni III. Nefqa totali ta’ l-azzjoni (I x II) | 42 000€ 4 snin 168 000€ |8. SEGWITU U EVALWAZZJONI8.1. Arranġamenti għas-segwituIl-Kummissjoni se tissorvelja l-attivitajiet tal-Fond permezz tal-preżenza tagħha fil-Bord bħala osservatur. Hija infurmata fid-deċiżjonijiet kollha proposti tal-Fond qabel ma’ jitqiegħdu quddiem il-Bord. Aktar minn hekk l-operazzjonijiet tal-Fond huma kkontrollati mis-servizzi ta’ awditjar u kontroll tad-DĠ REGIO. L-indikaturi tar-riżultat ikunu n-numru u l-valur tal-proġetti approvati mill-IFI.8.2. Arranġamenti u skeda għall-evalwazzjoni ppjanataTa’ kull sena l-IFI jgħaddi l-kontijiet annwali tiegħu u r-rapport ta’ attività lill-Kummissjoni u din trid tkun sodisfatta bihom sabiex jitkomplew il-pagamenti lill-Fond. Barra minn dan, il-pagamenti lill-Fond huma suġġetti ukoll għal stima tal-bżonnijiet finanzjarji tal-Fond. Din l-istima issir mill-Kummissjoni abbażi tal-bilanċ ta’ kontanti tal-Fond fiż-żmien meta huwa skedat li jsir kull pagament.Minħabba li l-Fond ixolji fi tmiem l-2010, sa mhux aktar tard minn Ġunju 2008 jrid jippreżenta strateġija dwar it-tmiem ta’ l-attivitajiet tiegħu lill-Kummissjoni u kull pagament wara li jagħmel dan huwa kkondizzjonat mill-approvazzjoni tal-Kummissjoni ta’ l-istrateġija msemmija.Rapport Finali għandu jiġi ppreżentat lill-Kummissjoni sitt xhur qabel id-data ta’ l-għeluq kif previst fl-istrateġija dwar it-tmiem tal-Fond fl-Artikolu 6 (a) ta’ dan ir-Regolament, jew sitt xhur wara l-aħħar pagament tal-Kummissjoni, skond liema minnhom jaħbat l-ewwel u għandu jinkludi l-informazzjoni neċessarja kollha biex il-Kummissjoni tivvaluta l-implimentazzjoni ta’ l-għajnuna u l-kisba ta’ l-għanjiet.9. MIŻURI KONTRA L-FRODIIl-Kummissjoni hija rrappreżentat fil-Bord tal-Fond u l-kontribuzzjoni annwali finali titħallas biss wara li jaslu u jiġu aċċettata ir-rapport annwali u l-kontijiet verifikati tal-fond. Aktar minn hekk l-operazzjonijiet tal-Fond huma kkontrollati mis-servizzi ta’ awditjar u kontroll tad-DĠ REGIO.* Il-Ftehim bejn il-Gvern tar-Renju Unit tal-Gran Brittanja u l-Irlanda ta’ Fuq u l-Gvern ta’ l-Irlanda fir-rigward tal-Fond Internazzjonali għall-Irlanda, 18 ta’ Settembru 1986 (emendat l-aħħar fl-10 ta’ Ottubru 2000) ; Serje tat-Trattati tar-Renju Unit Nru 58 (1987) Cm 266 / Ir-Repubblika ta’ l-Irlanda N°1 (1986) Cmnd 9908.** Ir-Regolament tal-Kunsill (KE) Nru 177/2005 ta’ l-24 ta’ Jannar 2005 ĠU L 30, 03.02.2005, p. 1.*** COM (2006) 563 finali, 12.10.2006.[1] ĠU C p.[2] ĠU C,, p.[3] ĠU L 30,3.2.2005, p. 1.[4] ĠU L 161, 26.6.1999, p. 1. Ir-Regolament kif emendat l-aħħar bir-Regolament (KE) Nru173/2005 ( ĠU L 29, 2.2.2005, p. 3) u rrevokat u mibdul bir-Regolament (KE) Nru 1083/2006 (ĠU L 210, 31.7.2006, p. 210) sa mill-1 ta’ Jannar 2007.[5] ĠU L 210.31.7.2006, p. 25.[6] ĠU C 139, 14.6.2006, p. 1.


Avviż Legali Importanti

|

52005PC0677

Proposta għal regolament tal-Kunsill Li jiddenunzja l-Ftehim bejn il-Komunità Ekonomika Ewropea u l-Gvern tar-Repubblika tal-Poplu ta’ l-Angola dwar is-sajd ’il barra mill-Angola u li tidderoga mir-Regolament (KE) Nru 2792/1999  /* KUMM/2005/0677 finali - CNS 2005/0262 */

	[pic] | KUMMISSJONI TAL-KOMUNITAJIET EWROPEJ |Brussel 21.12.2005KUMM(2005) 677 finali2005/0262 (CNS)Proposta għalREGOLAMENT TAL-KUNSILLLi jiddenunzja l-Ftehim bejn il-Komunità Ekonomika Ewropea u l-Gvern tar-Repubblika tal-Poplu ta’ l-Angola dwar is-sajd ’il barra mill-Angola u li tidderoga mir-Regolament (KE) Nru 2792/1999(preżentata mill-Kummissjoni)MEMORANDUM TA’ SPJEGAZZJONIIl-Ftehim bejn il-Komunità Ekonomika Ewropea u l-Gvern tar-Repubblika tal-Poplu ta’ l-Angola dwar is-sajd ’il barra mill-Angola[1] ġie ffirmat f’Luanda fl-1 ta’ Frar 1989. Il-Ftehim daħal fis-seħħ f’dik id-data stess skond l-Artikolu 15 tiegħu[2].L-aħħar Protokoll anness mal-Ftehim li juri, għall-perjodu bejn it-3 ta’ Awissu 2002 u t-2 ta’ Awissu 2004, l-opportunitajiet tas-sajd għall-ispeċi tal-qiegħ, pelaġiku u tat-tonn u l-kontribuzzjoni finanzjarja mogħtija mill-Ftehim[3], ma ġiex imġedded. Wara żewġ fażijiet ta’ negozjati formali u għadd ta’ kuntatti bejn is-servizzi tal-Kummissjoni u l-awtoritajiet Angolani, iż-żewġ naħat ma setgħux jaqblu fuq il-prinċipji ewlenin tal-Protokoll il-ġdid. Il-qafas leġislattiv il-ġdid adottat mill-Angola f’Ottubru 2004 jistipula li l-attivitajiet tas-sajd li jaqgħu taħt Ftehim bejn il-Komunità u l-Angola għandhom jitwettqu skond il-liġijiet u r-regolamenti ta’ l-Angola li jikkonċernaw is-sajd. Skond il-Liġi l-ġdida ta’ l-Angola dwar ir-Riżorsi Bijoloġiċi Akwatiċi, l-attivitajiet kollha tas-sajd iridu jitwettqu flimkien ma’ intrapriżi Angolani u l-oriġini tal-ħut trid tkun Angolana. Fil-każ tat-tonn, il-qbid ikun irreġistrat taħt ir-regoli ICCAT bħala qbid Angolan. Barra minn hekk, il-bastimenti kollha tal-KE jkollhom jiġu mgħammra b’apparat għall-monitoraġġ bis-satellita kkollegat direttament maċ-ċentru Angolan għall-monitoraġġ tal-bastimenti tas-sajd (monitoraġġ tal-pożizzjoni mill-istat kostali minflok l-istat tal-bandiera).F’dawn iċ-ċirkostanzi, f’Ġunju l-Kummissjoni infurmat lill-Angola li n-negozjati fallew, u jinħtieġ li formalment jiġi miċħud il-Ftehim dwar is-Sajd skond il-proċedura kif imniżżla fl-Artikolu 14.Il-Komunità għandha tgħarraf bid-denunzja lill-Angola sal-31 ta’ Diċembru 2007, biex id-denunzja tkun tista’ tidħol fis-seħħ fl-1 ta’ Frar 2008.Għadd ta’ bastimenti tas-sajd tal-Komunità li kienu joperaw taħt il-Ftehim bilaterali KE/l-Angola huma milqutin b’din iċ-ċaħda. S’issa, dawn il-bastimenti ibbenefikaw minn skema ta’ għajnuna li torbot għal sitt xhur u li bdiet f’Awissu 2004. Din l-iskema ġiet estiża b’sitt xhur oħra, wara s-sottomissjoni mill-Awtoritajiet Spanjoli ta’ pjan ta’ konverżjoni li kien approvat mill-Kummissjoni. Biex jiġi mħaffef it-twettiq ta’ dan il-pjan ta’ konverżjoni, issa qed jiġi propost li jitneħħew l-obbligi preżenti biex titħallas lura l-għajnuna għall-bini u għall-kuntratt ta’ rabta għal dawk il-bastimenti li jiddeċiedu li jgħaddu taħt il-bandiera Angolana, jew li tintwera attività kontinwa fis-sena ta’ qabel il-qtugħ mir-reġistru tal-flotta tal-Komunità għal dawk li jagħżlu l-għajnuna għall-irtirar permanenti.2005/0262 (CNS)Proposta għalREGOLAMENT TAL-KUNSILLLi jiddenunzja l-Ftehim bejn il-Komunità Ekonomika Ewropea u l-Gvern tar-Repubblika tal-Poplu ta’ l-Angola dwar is-sajd ’il barra mill-Angola u li tidderoga mir-Regolament (KE) Nru 2792/1999IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 36 u l-Artikolu 37 flimkien ma’ l-Artikolu 300(2) u l-ewwel subparagrafu ta’ l-Artikolu 300(3) tiegħu,Wara li kkunsidra l-proposta mill-Kummissjoni[4],Wara li kkunsidra l-opinjoni tal-Parlament Ewropew[5]Billi:(1) Il-Ftehim bejn il-Komunità Ekonomika Ewropea u l-Gvern tar-Repubblika ta’ l-Angola dwar is-sajd ’il barra mill-Angola[6] kien iffirmat f’Luanda fl-1 ta’ Frar 1989 u daħal fis-seħħ f’dik id-data skond l-Artikolu 15 tiegħu[7].(2) L-aħħar Protokoll anness mal-Ftehim li juri, għall-perjodu mit-3 ta’ Awissu 2002 sat-2 ta’ Awissu 2004, l-opportunitajiet tas-sajd u l-kontribuzzjoni finanzjarja pprovduta mill-Ftehim[8], ma ġġeddidx minħabba li xi kundizzjonijiet fil-qafas leġislattiv il-ġdid fuq ir-Riżorsi Bijoloġiċi Akwatiċi adottat mill-Gvern tar-Repubblika ta’ l-Angola f’Ottubru 2004, kienu inkompatibbli mal-ħtiġijiet tal-Komunità għas-sajd mill-bastimenti tas-sajd tal-Komunità fl-ibħra ta’ l-Angola.(3) Għalhekk huwa xieraq li jiġi miċħud il-Ftehim skond il-proċedura stabbilita fl-Artikolu 14 tiegħu.(4) Taħt ir-Regolament (KE) Nru 2792/1999 tas-17 ta’ Diċembru 1999 li jistabbilixxi r-regoli u l-arranġamenti dettaljati dwar l-assistenza strutturali tal-Komunità fis-settur tas-sajd[9], l-Istati Membri jistgħu jagħtu kumpens lis-sajjieda u lis-sidien tal-bastimenti għall-waqfien temporanju ta’ l-attivitajiet meta ftehim ta’ sajd ma jiġix imġedded, jew meta jkun sospiż, għall-flotot tal-Komunità li jiddependu mill-ftehim. L-għoti ta’ kumpens m’għandux itul aktar minn sitt xhur. Dan jista’ jiġġedded b’sitt xhur oħra kemm-il darba pjan ta’ konverżjoni approvat mill-Kummissjoni jitwettaq fil-konfront tal-flotta konċernata.(5) Fit-18 ta’ Lulju 2005 il-Kummissjoni adottat Deċiżjoni li tapprova l-pjan ta’ konverżjoni għall-bastimenti tas-sajd milqutin min-nuqqas ta’ tiġdid tal-protokoll tas-sajd bejn il-Komunità Ewropea u r-Repubblika ta’ l-Angola fi ħdan il-qafas tal-programm operattiv tal-FIFG relatat ma’ l-interventi strutturali tal-Komunità fis-settur tas-sajd għar-reġjuni Objettiv I fi Spanja matul il-perjodu 2000-2006.(6) Bil-għan li jkun iffaċilitat it-twettiq ta’ dak il-pjan ta’ konverżjoni, bastimenti tas-sajd tal-Komunità koperti bil-pjan li, bħala riżultat taċ-ċaħda, iwaqqfu l-attivitajiet tagħhom taħt il-Ftehim għandhom ikunu eżentati minn ċerti dispożizzjonijiet tar-Regolament (KE) Nru 2792/1999. B’mod partikolari, dawn m’għandhomx ikunu suġġetti għall-obbligu li jirrimborżaw l-għajnuna pubblika għall-waqfien temporanju ta’ l-attivitajiet jew għat-tiġdid, modernizzazzjoni jew xiri ta’ apparat jew għall-obbligu li juru li kienu kontinwament attivi fis-sena qabel ma tħassru mir-reġistru tal-bastimenti tas-sajd tal-Komunità,ADOTTA DAN IR-REGOLAMENT:L-Artikolu 1Il-Ftehim dwar is-Sajd bejn il-Komunità Ekonomika Ewropea u l-Gvern tar-Repubblika tal-Poplu ta’ l-Angola dwar is-sajd fl-ibħra ’il barra mill-Angola ffirmat f’Luanda fl-1 ta’ Frar 1989 huwa hawnhekk miċħud f’isem il-Komunità.L-Artikolu 2Il-President tal-Kunsill huwa hawnhekk awtorizzat biex jinnomina l-persuni li għandhom is-setgħa li jinnotifikaw lill-Gvern tar-Repubblika ta’ l-Angola bid-denunzja tal-Ftehim dwar is-Sajd imsemmi fl-Artikolu 1.L-Artikolu 3Bastimenti tas-sajd tal-Komunità fil-lista tal-pjan ta’ konverżjoni approvat bid-Deċiżjoni tal-Komunità tat-18 ta’ Lulju 2005 m’għandhomx ikunu suġġetti għall-Artikolu 10 (3)(b)(ii) jew (4) tar-Regolament (KE) Nru 2792/1999 jew għall-punt 1.1(a) ta’ l-Anness III tiegħu.L-Artikolu 4Dan ir-Regolament jidħol fis-seħħ fis-seba’ jum wara l-pubblikazzjoni tiegħu fil- Ġurnal Uffiċjali ta’ l-Unjoni Ewropea.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-KunsillIl-PresidentDIKJARAZZJONI FINAZJARJA LEĠISLATTIVA1. ISEM IL-PROPOSTA:Proposta għal Regolament tal-Kunsill li jiddenunzja l-Ftehim bejn il-Komunità Ekonomika Ewropea u l-Gvern tar-Repubblika tal-Poplu ta’ l-Angola dwar is-sajd ’il barra mill-Angola u li jidderoga r-Regolament (KE) 2792/1999.2. QAFAS ABM / ABBQasam(oqsma) tal-politika konċernata u l-Attività/Attivitajiet assoċjata/i:11. Sajd, 1103. Ftehimiet Internazzjonali għas-Sajd1106:.Strument Finanzjarju għall-Gwida tas-Sajd3. LINJI TAL-BAĠIT3.1 Linji tal-Baġit (linji operazzjonali u linji relatati ta’ assistenza teknika u amministrattiva (ex-linji B.A)) inklużi l-intestaturi:110301: “Ftehimiet Internazzjonali għas-Sajd”11010404: “Ftehimiet Internazzjonali għas-Sajd, infiq amministrattiv”.1106: “Strument Finanzjarju għall-Gwida tas-Sajd”3.2. Tul ta’ l-azzjoni u ta’ l-impatt finanzjarju:Din il-proposta għandha dan l-impatt fuq il-ba ġit tal-Komunità fil-forma ta’ nfiq u dħul:-  Id-denunzja tal-Ftehim u n-nuqqas ta’ tiġdid tal-protokoll anness miegħu, se jeħles mill-impenn u mill-approprjazzjonijiet ta’ ħlas assenjati għal Ftehim għas-Sajd bejn il-Komunità u l-Angola taħt l-ipprogrammar baġitarju multi-annwali mill-2004. Ħlasijiet annwali taħt l-aħħar protokoll, li skada f’Awissu 2004, kienu jammontaw għal 15.5 mil €.-  It-tneħħija ta’ l-obbligi taħt ir-regolament FIFG[10] biex titħallas lura għajnuna għall-bini u l-kuntratt ta’ rabta għall-baġit tal-Komunità ma tkun tinkludi l-ebda nefqa addizzjonali taħt l-FIFG, għaliex il-fondi korrispondenti diġà ġew allokati lil Spanja. Huma ma jċaħħdux lill-baġit tal-Komunità minn dħul ieħor lanqas, għaliex Spanja tkun intitolata li terġa’ tqassam dawn il-fondi għal proġetti alternattivi.3.3 Karatteristiċi baġitarji ( fejn meħtieġ żid ir-ringieli ):Linja tal-Baġit | Tip ta’ nfiq | Ġdid | Kontribuzzjoni ta’ l-EFTA | Kontribuzzjonijiet minn pajjiżi applikanti | Intestatura fil-perspettiva finanzjarja |11.0301 | Komp | Diff[11] | LE | LE | LE | Nru 4 |11.010404 | Komp | Mhux-diff[12] | LE | LE | LE | Nru 4 |4. SOMMARJU TAR-RIŻORSI4.1 Riżorsi Finanzjarji4.1.1 Sommarju ta’ approprjazzjonijiet ta’ impenn (commitment appropriations - CA) u approprjazzjonijiet ta’ ħlas (payment appropriations - PA)EUR miljun (sa 3 punti deċimali)Tip ta’ nfiq | Taqs. nru. | Min. Mas. | Sena n | n + 1 | N + 2 | n + 3 | n + 4 u aktar tard | Totali |Infiq operazzjonali[13] |Approprjazzjonijiet ta’ Impenn (CA)[14] | a | Min. Mas. |Approprjazzjonijiet ta’ ħlas (PA) | b | Min. Mas. |Nefqa amministrattiva fl-ammont referenzjarju[15] |Assistenza Teknika u amministrattiva (NDA) | c |AMMONT REFERENZJARJU TOTALI |Approprjazzjonijiet ta’ impenn | A+c | Min. Mas |Approprjazzjonijiet ta’ ħlas | B+c | Min. Mas |Nefqa amministrattiva li mhix inkluża fl-ammont referenzjarju[16] |Ir-riżorsi umani u nfiq relatat (NDA) | d |Spejjeż amministrattivi, minbarra r-riżorsi umani u l-ispejjeż relatati, mhux inklużi fl-ammont referenzjarju (NDA) | e |Spiża finanzjarja totali indikattiva ta' l-interventCA TOTALI inklużi spejjeż ta' Riżorsi Umani | A+c+d+e | Min. Mas. |PA TOTALI inklużi spejjeż ta' Riżorsi Umani | B+c+d+e | Min. Mas. |Dettalji ta' KofinanzjamentEUR miljun (sa 3 punti deċimali)Korp ta’ kofinanzjament | Min. Mas | Sena n | n + 1 | n + 2 | n + 3 | n +4 u aktar tard | Totali |…………………… | f |TOTALI PA inkluż il-kofinanzjament | a+c+d+e+f |4.1.2 Kompatibbiltà mal-Programm FinanzjarjuX Il-proposta hija kompatibbli mal-programm finanzjarju eżistenti.( Il-proposta se tinvolvi r-riprogrammar ta’ l-intestatura rilevanti fil-perspettiva finanzjarja.( Il-Proposta tista’ teħtieġ l-applikazzjoni tad-dispożizzjonijiet tal-Ftehim Interistituzzjonali[17] (i.e. strument ta’ flessibbiltà jew reviżjoni tal-perspettiva finanzjarja).4.1.3 I mpatt finanzjarju fuq id-DħulX Il-proposta ma għandha l-ebda impatt finanzjarju fuq id-dħul( Il-proposta għandha impatt finanzjarju – l-effett fuq id-dħul huwa kif ġej:NB: Id-dettalji u l-osservazzjonijiet kollha relatati mal-metodu biex ikun ikkalkulat l-effett fuq id-dħul għandhom jintwerew f’anness separat.EUR miljun (sa punt deċimali wieħed)Qabel l-azzjoni [Sena n-1] | Il-qagħda wara l-azzjoni |Għadd totali ta’ riżorsi umani | - 0.8 | - 0.8 | - 0.8 |5. KARATTERISTIĊI U GĦANIJIETJinħtieġu dettalji tal-kuntest tal-proposta fil-Memorandum ta’ Spjegazzjoni. Din is-sezzjoni tad-Dikjarazzjoni Finanzjarja Leġislattiva għandha tinkludi l-informazzjoni speċifika komplementari kif ġej:5.1. Ħtieġa li għandha tintlaħaq fit-terminu ta’ żmien qasir jew twilIl-bastimenti tas-sajd tal-Komunità li jiddependu mis-sajd skond il-Ftehim bejn il-Komunità Ekonomika Ewropea u l-Gvern tar-Repubblika tal-Poplu ta’ l-Angola dwar is-sajd ’il barra mill-Angola, kienu obbligati jwaqqfu l-attivitajiet tagħhom taħt dan il-Ftehim bħala konsegwenza taċ-ċaħda tiegħu u tan-nuqqas ta’ tiġdid tal-protokoll anness miegħu. Il-Kummissjoni approvat il-pjan ta’ konverżjoni mħejji mill-awtoritajiet Spanjoli, li fih il-lista tal-bastimenti milquta min-nuqqas ta’ tiġdid tal-protokoll. Il-pjan ta’ konverżjoni jista’ jagħti lok li l-bastimenti konċernati jaqilbu għal ftehimiet tas-sajd oħra jew joħorġu miċ-ċensiment tal-Komunità billi jiġu mneħħija jew imorru taħt bandiera oħra.Ċerti dispożizzjonijiet applikabbli għall-għoti ta’ għajnuna finanzjarja taħt I-FIFG lill-bastimenti konċernati jistgħu jkunu ta’ tfixkil għall-konverżjoni tagħhom skond il-pjan t’hawn fuq. Għalhekk, huwa meħtieġ li dawn il-bastimenti jiġu eżentati minn dispożizzjonijiet bħall-obbligu li jħallsu lura l-għajnuna li rċevew fl-10 snin ta’ qabel ( pro rata temporis) għall-bini u l-għajnuniet għall-kuntratti ta’ rbit. Dawn ir-rinunzji huma totalment iġġustifikati għaliex ir-riforma ta’ l-2002 tas-CFP neħħiet l-għajnuna pubblika għall-esportazzjoni u l-intrapriżi konġunti u għaldaqstant jiġi eliminat ir-riskju ta’ finanzjament doppju li kien immotiva dawn l-obbligi fil-bidunett.5.2 Valur miżjud ta' l-involviment Komunitarju u l-koerenza tal-proposta ma' strumenti finanzjarji oħra u s-sinerġija possibbliIs-Sajd huwa qasam li jaqa’ taħt il-kompetenza esklussiva tal-Komunità.Kif iddikjarat fil-Komunikazzjoni tagħha dwar ir-riforma CFP[19] u l-komunikazzjoni fuq il-Ftehimiet ta’ Sħubija fis-Sajd, huwa essenzjali li politika mtejba fuq il-ftehimiet dwar is-sajd tiġi stabbilita flimkien ma’ l-imsieħba kollha, privati u pubbliċi, fi ħdan il-Komunità. Din il-pożizzjoni ġiet approvata fl-2003 mill-Parlament Ewropew u f’Lulju 2004 mill-Kunsill.Deher li ma kienx possibbli li jiġi konkluż Ftehim ta’ Sħubija tas-Sajd minħabba li l-Gvern tar-Repubblika ta’ l-Angola adotta leġislazzjoni interna li ‘tangolizza’ s-sajd fl-ibħra tagħha.Il-Komunità għandha tadotta miżuri għall-konverżjoni tal-bastimenti tas-sajd tal-Komunità li jiddependu ħafna fuq is-sajd fl-ibħra Angolani.5.3 Għanijiet, riżultati mistennija u indikaturi relatati tal-proposta fil-kuntest tal-qafas ABMIl-konklużjoni ta’ ftehimiet tas-sajd ma’ pajjiżi terzi tirrifletti l-għanijiet ġenerali li jinżammu u jitħarsu l-attivitajiet tradizzjonali tal-flotta tal-Komunità. Fil-każ ta’ l-Angola deher li ma kienx possibbli li jiġi konkluż ftehim ġdid. Għalhekk, l-għan ta’ din il-proposta huwa li jiġi miċħud il-Ftehim preżenti u li jsiru ċerti dispożizzjonijiet li jiffaċilitaw il-konverżjoni ta’ bastimenti li jiddependu ħafna fuq is-sajd fl-ibħra ta’ l-Angola.Ir-riżultat mistenni huwa d-denunzja tal-ftehim eżistenti u l-konverżjoni tal-bastimenti tas-sajd tal-Komunità milquta min-nuqqas ta’ tiġdid tal-protokoll mehmuż mal-Ftehim. L-indikatur għandu jikkonsisti fis-suċċess tal-konverżjoni tal-bastimenti konċernati.5.4 Metodu ta’ Implimentazzjoni (indikattiv)Uri hawn taħt il-metodu(i)[20] magħżul/a għall-implimentazzjoni ta’ l-azzjoni.X Ġestjoni ċentralizzataX Direttament mill-Kummissjoniٱ Indirettament permezz ta’ delegazzjoni lil:ٱ Aġenziji Eżekuttiviٱ korpi mwaqqfa mill-Komunitajiet hekk kif jissemma fl-Art. 185 tar-Regolament Finanzjarjuٱ korp/i nazzjonali tas-settur pubbliku b’missjoni ta’ servizz pubblikuٱ Ġestjoni maqsuma jew deċentralizzataٱ Ma’ l-Istati Membriٱ Ma’ pajjiżi Terziٱ Ġestjoni konġunta ma’ organizzazzjonijiet internazzjonali (ispeċifika liema)Kummenti rilevanti:6. MONITORAĠĠ U EVALWAZZJONI6.1 Sistema ta’ monitoraġġDin il-proposta ma tinkludix dispożizzjonijiet speċifiċi għall-monitoraġġ. Dwar ir-rinunzja ta’ ċerti dispożizzjonijiet taħt l-FIFG, dawn huma suġġetti għad-dispożizzjonijiet estensivi ta’ monitoraġġ li saru fil-kuntest tal-politika li tirregola l-fondi strutturali inġenerali.6.2 Evalwazzjoni6.2.1 Evalwazzjoni Ex-anteEvalwazzjoni ex-post ta’ l-aħħar protokoll u analiżi ta’ l-impatt ta’ ftehim ġdid bejn il-Komunità u l-Angola saru minn konsulent estern. Dawn l-evalwazzjonijiet servew biex tiġi elaborata strateġija għan-negozjati għal Ftehim ta’ Sħubija tas-Sajd li ried jiġi konkluż bejn il-Komunità u l-Angola.Skond il-leġislazzjoni nazzjonali ġdida adottata mill-Angola, bastimenti barranin li joperaw fl-ibħra ta’ l-Angola jridu joqogħdu għal diversi dispożizzjonijiet b’mod partikolari dawk li jitolbu li kull bastiment ikun qed jitħaddem minn intrapriża konġunta Angolana u li l-qabda tagħha tkun ta’ oriġini Angolana. Għal dan il-għan, il-bastimenti barranin kollha li joperaw fl-ibħra Angolani jridu jtajru l-bandiera ta’ l-Angola. Peress li dawn id-dispożizzjonijiet mhumiex kompatibbli mas-sajd minn bastimenti tas-sajd tal-Komunità fl-ibħra Angolani, in-negozjati dwar Ftehim ta’ Sħubija tas-Sajd bejn il-Komunità u l-Angola ġew sospiżi. Barra minn hekk, il-Ftehim preżenti bejn il-Komunità u l-Angola għandu jkun miċħud minħabba li mhux kompatibbli mal-leġislazzjoni l-ġdida Angolana.B’kooperazzjoni ma’ l-awtoritajiet Spanjoli ġiet evalwata s-sitwazzjoni tal-flotta tal-Komunità li tradizzjonalment topera fl-ibħra Angolani. Għadd ta’ bastimenti tas-sajd tal-Komunità li jtajru bandiera Spanjola (16) joperaw, esklussivament jew prinċipalment, fl-ibħra Angolani taħt il-Ftehim u jiddependu ħafna fuq is-sajd f’dawk l-ibħra. Dawn il-bastimenti huma milquta min-nuqqas ta’ tiġdid ta’ l-aħħar protokoll u mid-denunzja tal-ftehim. Mill-iskadenza ta’ l-aħħar Protokoll, dawn il-bastimenti bdew jikkwalifikaw għall-għajnuna għal rabta temporanja li kienet tgħodd għall-sitt xhur. Fil-qafas tal-pjan ta’ konverżjoni msemmi aktar ’il fuq, imħejji minn Spanja u approvat mill-Kummissjoni, dawn il-bastimenti jikkwalifikaw għal rabta oħra addizzjonali ta’ 6 xhur.Il-possibbiltà għal dawn il-bastimenti li joperaw taħt Ftehimiet għas-Sajd oħrajn jew xi mkien ieħor qed tiġi attivament mistħarrġa, iżda jekk ma jinstabux possibbiltajiet alternattivi xierqa ta’ sajd, dawn il-bastimenti jiġu immobilizzati. Is-sidien tagħhom ikunu mbagħad jikkwalifikaw għall-għajnuna FIFG biex jiġu skartati, u jkunu mkissra jew ma jitħallewx f’qagħda li jistadu, ħaġa li twassal f’telf ta’ kapital u għal infiq addizzjonali taħt is-sehem Spanjol tal-fondi tal-FIFG.Inkella, bastimenti li beħsiebhom jibqgħu l-Angola skond il-leġislazzjoni nazzjonali l-ġdida jkollhom jgħaddu taħt il-bandiera Angolana. L-għażla li jibqgħu hija l-iktar waħda loġika fid-dawl ta’ l-iżvilupp fl-industrija tas-sajd fl-Angola u hija kompatibbli mas-CFP u b’mod partikolari mal-Linji Gwida għan-negozjati ta’ Ftehimiet ta’ Sħubija fis-Sajd[21].L-awtoritajiet Spanjoli huma responsabbli biex janalizzaw l-aħjar opzjoni għall-bastimenti konċernati, skond il-mezzi baġitarji li hemm mill-FIFG. Mandankollu, skond dispożizzjonijiet eżistenti ta’ l-FIFG, il-bastimenti konċernati m’għadhomx eleġibbli għall-appoġġ pubbliku għall-ħolqien ta’ intrapriżi konġunti. Barra minn hekk, meta jabbandunaw il-bandiera Spanjola jkollhom iħallsu lura parti mill-għajnuna ta’ l-FIFG li jkunu rċevew għall-bini, modernizzazzjoni u r-rabta temporanja, ħaġa li tagħmel inqas attraenti l-opzjoni li jkomplu joperaw fl-ibħra Angolani taħt il-bandiera Angolana li toħloq ir-riskju li ċerti bastimenti ma jkomplux bl-attivitajiet tagħhom u jikkwalifikaw għall-għajnuna ta’ l-FIFG biex minflok jiskartaw il-bastiment.Qed jiġi propost li ssir rinunzja ta’ dawn id-dispożizzjonijiet ta’ l-FIFG biex dawn il-bastimenti jiġu inkoraġġiti jibqgħu joperaw fl-ibħra Angolani bil-benefiċċji ekonomiċi u soċjali marbutin, aktar milli jikkwalifikaw għall-għajnuna biex jiskartaw. Aktar minn hekk, kif intwera iktar ’il fuq, ir-riskju ta’ finanzjament doppju li primarjament immotiva dawn l-obbligi twarrab flimkien ma’ l-għajnuna pubblika għall-esportazzjoni u l-intrapriżi konġunti skond il-qafas tar-riforma ta’ l-2002 tas-CFP.6.2.2 Miżuri meħuda wara evalwazzjoni intermedja/ex-post (tagħlim iet meħuda minn esperjenzi simili fl-imgħoddi)Evalwazzjoni ex-post ta’ l-aħħar protokoll u ta’ analiżi ta’ l-impatt ta’ ftehim ġdid tħejjew minn konsulent estern. Peress li n-negozjati bejn il-Partijiet ġew sospiżi mill-Komunità u l-prospetti għall-ftehim fil-futur jidhru ineżistenti, l-opzjoni ta’ “ebda Ftehim” saret realtà. Din l-opzjoni minbarra telf fl-opportunitajiet ta’ sajd u għaldaqstant fl-impjiegi u l-valur miżjud iġġenerat minnhom, iġġib magħha spejjeż ta’ konverżjoni għal bastimenti li jiddependu mis-sajd fl-ibħra Angolani.Minħabba li t-twaqqif tal-Ftehim tas-Sajd bejn il-Komunità u l-Marokk ma jistax jitqabbel f’termini ta’ daqs u konsegwenzi mat-twaqqif tal-ftehim bejn il-Komunità u l-Angola, ma jeżistux esperjenzi simili.6.2.3 Termini u frekwenza ta’ evalwazzjonijiet futuriIl-protokoll preżenti jwassal fi tmiemu l-ftehim bejn il-Komunità u l-Angola filwaqt li r-rinunzja għal ċerti dispożizzjonijiet ta’ l-FIFG hija speċifikament applikabbli għal ċerti bastimenti li jistgħu jibbenefikaw minnha biss għall-konverżjoni tagħhom għal opportunitajiet ta’ sajd alternattivi. Għalhekk, mhi prevista l-ebda evalwazzjoni speċifika tal-proposta preżenti.7. MIŻURI KONTRA L-FRODIM’huma previsti l-ebda miżuri speċifiċi kontra l-frodi.8. DETTALJI TAR-RIŻORSI8.1 Għanijiet tal-proposta f’termini tal-ispejjeż finanzjarji tagħhomApproprjazzjonijiet ta’ impenn f’EUR miljun (sa 3 punti deċimali)(Intestazzjonijiet ta’ l-Għanijiet, l-azzjonijiet u l-outputs iridu jingħataw) | Tip ta’ output | Spiża MEDJA | Sena n | Sena n+1 | Sena n+2 | Sena n+3 u aktar tard | TOTALI |Sena n | Sena n+1 | Sena n+2 | Sena n+3 | Sena n+4 | Sena n+5 |Uffiċjali jew staff[23] temporanju (XX 01 01) | A*/AD | - 0.3 | - 0.3 | - 0.3 |B*, C*/AST | - 0.3 | - 0.3 | - 0.3 |Staff iffinanzjat[24] mill-art. XX 01 02 | - | - | - |Staff[25] ieħor iffinanzjat mill-art. 11 01 04/05 | - 0.2 | - 0.2 | - 0.2 |TOTALI | - 0.8 | - 0.8 | - 0.8 |8.2.2 Deskrizzjoni tax-xogħlijiet b’riżultat ta’ l-azzjoni( Assistenza lin-negozjatur fit-tħejjija u t-tmexxija tan-negozjati tal-ftehimiet tas-sajd:-  Parteċipazzjoni fin-negozjati ma’ pajjiżi terzi biex jiġu konklużi ftehimiet tas-sajd.-  Tħejjija ta’ Abbozzi ta’ Rapporti ta’ Analiżi u noti ta’ Strateġija għall-Kummissarju.-  Preżentazzjoni u difiża tal-pożizzjonijiet tal-Kummissjoni fil-grupp ta’ ħidma estern tal-Kunsill.-  Parteċipazzjoni fit-tfittxija ta’ kompromessi ma’ l-Istati Membri u li dawn jiġu riflessi fit-test finali tal-Ftehimiet.( Monitoraġġ tal-ftehimiet:-  Segwitu ta’ kull jum tal-ftehimiet tas-sajd.-  Tħejjija u kontroll ta’ l-impenji u l-ordnijiet ta’ ħlas tal-kumpensi finanzjarji u ta’ l-azzjonijiet mirati.-  Rappurtaġġ regolari fuq l-implimentazzjoni tal-ftehimiet.-  Evalwazzjoni tal-ftehimiet – aspetti xjentifiċi u tekniċi( Tifsil tal-politika:-  Tħejjija ta’ abbozzi ta’ Regolamenti u Deċiżjonijiet tal-Kunsill. Elaborazzjoni tat-test tal-ftehimiet.-  Tnedija u segwitu tal-proċeduri ta’ approvazzjoni.( Assistenza teknika:-  Tħejjija tal-pożizzjoni tal-Kummissjoni fid-dawl tal-Kumitati Konġunti( Relazzjonijiet Istituzzjonali:-  Rappreżentazzjoni tal-Kummissjoni quddiem il-Kunsill, il-Parlament Ewropew u l-Istati Membri fil-kuntest tal-proċess tan-negozjati.-  Abbozz għat-tweġibiet bil-miktub u orali għall-mistoqsijiet Parlamentari...( Koordinazzjoni u konsultazzjoni f’livell ta’ inter-servizzi:-  Koordinazzjoni ma’ Direttorati Ġenerali oħra dwar materji li jikkonċernaw in-negozjati u s-segwitu tal-ftehimiet.-  Twettiq u tweġibiet għall-konsultazzjonijiet ta’ inter-servizzi.( Evalwazzjoni:-  Parteċipazzjoni fl-eżerċizzji varji ta’ evalwazzjoni (ex-ante, f’nofs it-terminu, ex-post) u analiżi ta’ l-impatt.-  Analiżi tal-kisba ta’ l-għanijiet u indikaturi kwantifikati.8.2.3 Sorsi ta’ riżorsi umani (statutorji)(Meta jissemma aktar minn sors wieħed, jekk jogħġbok indika l-karigi li joriġinaw minn kull sors)X Karigi li attwalment huma allokati għall-ġestjoni tal-programm li għandu jiġi sostitwit jew imtawwal( Karigi allokati minn qabel fi ħdan l-eżerċizzju APS/PDB għas-sena n( Karigi li se jintalbu fil-proċedura APS/PDB li jmiss( Karigi li għandhom jiġu skjerati mill-ġdid permezz ta’ riżorsi eżistenti fi ħdan is-servizz ġestjonarju (skjerament mill-ġdid intern)( Karigi meħtieġa għal sena n minkejja li ma kinux previsti fl-eżerċizzju APS/PDB tas-sena inkwistjoni8.2.4 Infiq Amministrattiv ieħor inkluż fl-ammont referenzjarju (11 01 04/05 – Infiq fuq il-ġestjoni amministrattiva)EUR miljun (sa 3 punti deċimali)Linja tal-Baġit (11 01 04 04, Intestatura 4) | Sena n | Sena n+1 | Sena n+2 | Sena n+3 | Sena n+4 | Sena n+5 u aktar tard | TOTALI |Assistenza teknika u amministrattiva oħra |- intra muros |- extra muros | - 0.033 | - 0.033 | - 0.073 | - 0.139 |Totali Assistenza teknika u amministrattiva | - 0.033 | - 0.033 | - 0.073 | - 0.139 |8.2.5 Spejjeż finanzjarji tar-riżorsi umani u spejjeż assoċjati mhux inklużi fl-ammont referenzjarjuEUR miljun (sa 3 punti deċimali)Tip ta’ riżorsi umani | Sena n | Sena n+1 | Sena n+2 | Sena n+3 | Sena n+4 | Sena n+5 u aktar tard |Uffiċjali u staff temporanju (XX 01 01) | - 0.065 | - 0.065 | - 0.065 |Staff iffinanzjat mill-Art XX 01 02 (awżiljarju, END, kontrattwali, eċċ.) (ispeċifika l-linja tal-baġit) |Spiża totali tar-Riżorsi Umani u l-ispejjeż assoċjati (MHUX fl-ammont referenzjarju) | - 0.065 | - 0.065 | - 0.065 |Kalkolu – Uffiċjali u aġenti TemporanjiGħandha ssir referenza għall-Punt 8.2.1, jekk ikun applikabbli1A = € 108.000* 0.3 = € 32 4001B = € 108.000* 0.15 = € 16 2001C = € 108.000* 0.15 = € 16 200Sub-total: € 64 800 fis-sena1 ALAT = 165,000 X 0.20 = 33 000Sub-total: € 33 000 fis-senaTotali : € 97 800 fis-senaKalkolu– Staff iffinanzjat taħt l-art. XX 01 02Għandha ssir referenza għall-Punt 8.2.1, jekk ikun applikabbli8.2.6 Infiq amministrattiv ieħor mhux inkluż fl-ammont referenzjarju EUR miljun (sa 3 punti deċimali) |Sena n | Sena n+1 | Sena n+2 | Sena n+3 | Sena n+4 | TOTALI |XX 01 02 11 01 – Missjonijiet | - 0.010 | - 0.010 | - 0.010 | - 0.030 |XX 01 02 11 02 – Laqgħat u Konferenzi | - 0.002 | - 0.002 | - 0.002 | - 0.006 |XX 01 02 11 03 – Kumitati[27] |XX 01 02 11 04 – Studji u Konsultazzjonijiet |XX 01 02 11 05 – Sistemi ta’ l-Informazzjoni |2 Total ta’ Nfiq Ġestjonali Ieħor (XX 01 02 11) |3 Infiq ieħor ta' natura amministrattiva (ispeċifika bl-inklużjoni tar-referenza għal-linja tal-baġit) |Infiq Amministrattiv Totali, għajr l-ispejjeż tar-riżorsi umani u assoċjati (MHUX inklużi fl-ammont referenzjarju) | - 0.012 | - 0.012 | - 0.012 | - 0.036 |Kalkolu – Infiq amministrattiv ieħor mhux inkluż fl-ammont referenzjarju [1] ĠU Nru L 268 tad-19.9.1987.[2] ĠU Nru L 39 tal-11.2.1989.[3] ĠU Nru L 351 tat-28.12.2002.[4] ĠU L […], […], p. […].[5] ĠU L […], […], p. […].[6] ĠU Nru L 268 tad-19.9.1987.[7] ĠU Nru L 39 tal-11.2.1989.[8] ĠU Nru L 351 tat-28.12.2002[9] ĠU L 337, ta’ l-20.12.1999, p. 10, Regolament kif emendat l-aħħar mir-Regolament (KE)Nru 485/2005 (ĠU L 81, tat-30.3.2005, p. 1).[10] Ara l-Artikolu 10 tar-Regolament tal-Kunsill (KE) nru 2792/1999 tas-17 ta’ Diċembru 1999(ĠU L 337 tat- 30.12.1999, p 10) kif emendat l-aħħar mir-Regolament tal-Kunsill (KE) nru 485/2005 tas-16 ta’ Marzu ta’ l- 2005 (ĠU L 81 tat-30.3.2005, p. 1).[11] Approprjazzjonijiet differenzjati[12] Approprjazzjonijiet mhux-differenzjati minn issa ’l quddiem imsejħa NDA[13] Nefqa li ma taqax taħt il-Kapitlu 11 01 01 tat-Titlu 11 ikkonċernat.[14] Nefqa fi ħdan il-kapitlu 11 01 minbarra l-artikoli 11 01 04.[15] Nefqa fi ħdan l-artikolu 11 01 04 tat-Titolu 11.[16] Nefqa fi ħdan il-kapitolu 11 01 minbarra l-artikoli 11 01 04.[17] Ara l-punti 19 u 24 tal-ftehim Interistituzzjonali.[18] Fejn meħtieġ għandhom jiżdiedu kolonni addizzjonali i.e. jekk it-tul ta’ l-azzjoni jaqbeż is-6 snin[19] KUMM(2002) 181 finali tat-28 ta’ Mejju 2002[20] Jekk jiġi indikat iktar minn metodu wieħed jekk jogħġbok agħti dettalji addizzjonali fis-sezzjoni “Kummenti rilevanti” ta’ dan il-punt[21] Linji gwida adottati mill-Kunsill f’Lulju 2004.[22] Kif deskritt taħt Sezzjoni 5.3[23] Infiq li MHUX kopert mill-ammont referenzjarju[24] Infiq li MHUX kopert mill-ammont referenzjarju[25] Infiq li hu inkluz fl-ammont referenzjarju[26] Għandha ssir referenza għad-dikjarazzjoni leġislattiva finanzjarja speċifika għall-Aġenzija(i) Eżekuttiva(i) konċernata(i).[27] Ispeċifika t-tip ta’ kumitat u l-grupp li għalih jappartjeni.


Avviż Legali Importanti

|

52006PC0361

Proposta għal regolament tal-Kunsill li jemenda r-regolament tal-Kunsill (KE) Nru 1207/2001 fir-rigward tal-konsegwenzi ta' l-introduzzjoni ta' sistema ta' kumulazzjoni ta' l-oriġni Pan-Ewro-Mediterranja  /* KUMM/2006/0361 finali - ACC 2006/0119 */

	[pic] | KUMMISSJONI TAL-KOMUNITAJIET EWROPEJ |Brussel 5.7.2006KUMM(2006) 361 finali2006/0119 (ACC)Proposta għalREGOLAMENT TAL-KUNSILLli jemenda r-Regolament tal-Kunsill (KE) Nru 1207/2001 fir-rigward tal-konsegwenzi ta' l-introduzzjoni ta' sistema ta' kumulazzjoni ta' l-oriġni Pan-Ewro-Mediterranja(preżentata mill-Kummissjoni)MEMORANDUM TA’ SPJEGAZZJONI1) Il-kuntest tal-proposta-  Ir-raġunijiet għall-proposta u l-għanijiet tagħhaIr-Regolament tal-Kunsill (KE) Nru 1207/2001 jistipula d-dispożizzjonijiet u l-proċeduri sabiex l-esportaturi jkunu jistgħu jistabbilixxu l-istatus ta' l-oriġni tal-prodotti tagħhom, li jirċievu mingħand il-fornituri [min jipprovdi] tagħhom fil-Komunità, qabel ma' jesportawhom mill-KE taħt arranġament preferenzjali, fl-istess stat jew wara pproċessar ulterjuri.Għal dak il-għan, fornituri Komunitarji għandhom jissupplixxu lill-esportaturi Komunitarji b'dikjarazzjonijiet fejn jinfurmawhom dwar l-istatus tal-prodotti tagħhom fir-rigward tar-regoli ta' l-oriġni stipulati fl-arranġament(i) preferenzjali kkonċernat(i). Din id-'dikjarazzjoni tal-fornitur' għandha tintuża bħala dokument ta' prova bil-ħsieb li jiġu stabbiliti l-provi ta' l-oriġni preferenzjali tagħhom.L-introduzzjoni tal-kumulazzjoni Pan-Ewro-Med timplika li fid- dikjarazzjonijiet ta’ min jipprovdi għall-prodotti li għandhom stat preferenzjali ta’ oriġini' (l-Annessi I u II tar-Regolament) sa fejn huma kkonċernati r-relazzjonijiet preferenzjali fi ħdan iż-żona Pan-Euro-Med – għandu jidher jekk il-prodotti li qed jiġu pprovduti kisbux dan l-istatus bis-saħħa ta' din is-sistema ta' kumulazzjoni djagonali.-  Il-kuntest ġeneraliFil-Konferenza ta' Palermo f'Marzu 2002, il-Ministri tal-Kummerċ tal-Euromed kienu qablu ma' l-estensjoni tas-sistema Pan-Ewropea tal-Kumulazzjoni ta' l-oriġni għall-imsieħba Mediterranji kollha, bil-kundizzjoni li jsiru sforzi intensivi fuq livell espert sabiex jiġu elaborati l-miżuri meħtieġa u sabiex tiġi żgurata l-implimentazzjoni mingħajr intoppi ta' l-estensjoni.Wara r-riżultati tal-Kumitat Konġunt KE – Gżejjer Faroe/Danimarka tat-28 ta' Novembru 2003, intlaħaq qbil li l-Gżejjer Faroe jiġu inklużi fis-sistema Pan-Ewro-Mediterranja tal-kumulazzjoni ta' l-oriġni.L-estensjoni essenzjalment kienet tesiġi netwerk ta' Ftehimiet ta' Kummerċ Ħieles (FTAs) b'regoli ta' oriġini identiċi bejn, minn naħa, l-imsieħba Mediterranji u l-pajjiżi pan-Ewropej, u min-naħa l-oħra, bejn l-imsieħba Mediterranji nfushom, biex b'hekk titrawwem il-kooperazzjoni reġjonali bejn il-pajjiżi kollha kkonċernati. Għall-applikazzjoni ta' din il-kumulazzjoni Pan-Ewro-Mediterranja, intlaħaq qbil dwar approċċ flessibbli (msejjaħ 'ġeometrija varjabbli'), u dan ifisser li s-sistema tista' tiġi applikata bejn tliet pajjiżi malli tiġi sodisfatta l-kundizzjoni li l-FTA jkun fih regoli identiċi ta' l-oriġni bejn il-pajjiżi konċernati.L-applikazzjoni ta' din is-sistema ta' kumulazzjoni ta' l-oriġni djagonali u ta' 'ġeometrija varjabbli' timplika l-użu ta' tipi ġodda ta' prova ta' l-oriġni preferenzjali, ċertifikati EUR-MED ta' moviment u dikjarazzjonijiet EUR-MED tal-fatturi, li juru jekk ġietx applikata l-kumulazzjoni djagonali u fil-każ li iva, ma' liema pajjiżi sar dan.Fil-11 ta' Ottubru 2005, l-UE adottat it-test tal-protokolli l-ġodda Pan-Ewro-Mediterranji, u l-atti legali kollha rekwiżiti għall-adozzjoni formali jew mill-Kunsill ta' Assoċjazzjoni rispettiv jew il-Kumitat Konġunt tressqu għall-approvazzjoni tal-pajjiżi msieħba. Fil-frattemp, ċerti pajjiżi msieħba rrispondew b'mod pożittiv, u dan ippermetta l-adozzjoni formali tal-protokolli Pan-Ewro-Mediterranji dwar ir-regoli ta' l-oriġni ma' dawn il-pajjiżi. Bħalissa, il-Komunità tapplika dawn ir-regoli ġodda mal-Marokk, l-Iżrael, l-Eġittu, l-Istati ta' l-EFTA (inkluża ż-ŻEE – iż-Żona Ekonomika Ewropea) u l-Gżejjer Faroe. Dawn il-pajjiżi b'hekk se jkunu f'qagħda li fil-fatt jimplimentaw il-kumulazzjoni ta' l-oriġni Pan-Ewro-Mediterranja fir-relazzjonijiet kummerċjali mal-Komunità u li jibbenefikaw minnha, dejjem jekk ikunu stabilixxew regoli ta' l-oriġni identiċi fir-relazzjonijiet tagħhom mal-pajjiżi msieħba kkonċernati.Sabiex jinkiseb dan, l-esportaturi tal-Komunità għandhom ikunu f'pożizzjoni li jiddeterminaw jekk l-oġġetti li jkunu xtraw mingħand fornituri fil-Komunità jissodisfawx il-kundizzjonijiet li għandhom jitqiesu bħala ta' l-oriġni, sabiex b'hekk jingħata appoġġ għall-istabbiliment tal-prova ta' l-oriġni. Għal dan il-għan qed jużaw 'dikjarazzjoni ta' min jipprovdi' kif definita bir-Regolament tal-Kunsill (KE) Nru 1207/2001, li turi l-istatus ta' l-oriġni ta' l-oġġetti pprovduti. Madankollu, minħabba fil-'ġeometrija varjabbli', dan id-dokument se juri wkoll, sabiex oġġetti jiġu esportati fil-kuntest tal-kumulazzjoni Pan-Ewro-Mediterranja, jekk tali kumulazzjoni ġietx applikata u ma' liema pajjiżi taż-żona.Għandu jingħad li dispożizzjonijiet simili għal dawk soġġetti għal din il-proposta se jiġu wkoll introdotti fil-kuntest ta' l-unjoni doganali bejn il-Komunità u t-Turkija. F'dak il-kuntest, id-dikjarazzjonijiet ta' min jipprovdi jintużaw ukoll b'appoġġ għall-istabbiliment tal-provi ta' l-oriġni fil-Komunità jew fit-Turkija, bil-ħsieb li kull parti tkun tista' tapplika għall-kumulazzjoni ta' l-oriġni Mediterranja ma' l-imsieħba komuni tal-kummerċ tagħhom. Deċiżjoni ġdida tal-Kumitat ta' Kooperazzjoni Doganali KE-Turkija ( 'Bridging-Legislation' ) se tinkorpora d-dispożizzjonijiet dwar id-dikjarazzjoni ta' min jipprovdi, li bħalissa jinsabu fid-Deċiżjoni 1/1999 tal-Kumitat ta' Kooperazzjoni Doganali KE-Turkija tat-28 ta' Mejju 1999 (ĠU L 204 ta' l-4.8.1999, p.43) u tadattahom għall-għanijiet tal-kumulazzjoni Pan-Ewro-Mediterranja. Il-Kummissjoni se tipproponi li l-Kunsill jadotta pożizzjoni Komunitarja dwar dan l-abbozz ġdid ta' Deċiżjoni tal-Kumitat ta' Kooperazzjoni Doganali KE-Turkija.-  Id-dispożizzjonijiet eżistenti fil-qasam tal-propostaIr-Regolament tal-Kunsill (KE) Nru 1207/2001 tal-11 ta' Ġunju 2001 dwar proċeduri biex jiffaċilitaw il-ħruġ taċ-ċertifikati tal-moviment EUR.1, il-ħruġ ta' dikjarazzjonijiet u forom tal-fattura EUR.2 u l-ħruġ ta' ċerti awtoriżżazzjonijiet approvati ta' l-esportatur taħt id-dispożizzjonijiet li jirregolaw il-kummerċ preferenzjali bejn il-Komunità Ewropea u ċerti pajjiżi u li jħassar ir-Regolament (KEE) Nru 3351/83 (ĠU L 165, 21.6.2001, p. 1 - corrigendum fil-ĠU L 170, 29.6.2002, p. 88)-  Il-konsistenza mal-politiki u l-għanijiet l-oħra ta' l-UnjoniIl-proposta hija mmirata lejn l-appoġġ għar-relazzjonijiet kummerċjali preferenzjali bejn il-Komunità u l-imsieħba tagħha fis-sistema ta' kumulazzjoni ta' l-oriġini pan-Ewro-Mediterranja.2) Il-konsultazzjoni mal-partijiet interessati u l-evalwazzjoni ta' l-impatt-  Il-konsultazzjoni mal-partijiet interessatiMhux rilevanti.-  Il-ġbir u l-użu ta' l-għarfien espertMhux rilevanti.-  L-evalwazzjoni ta' l-impattL-emenda proposta hija strument legali meħtieġ għall-implimentazzjoni fi ħdan il-Komunità ta' sistema tal-kumulazzjoni ta' l-oriġni pan-Ewro-Mediterranja, u din tirriżulta minn impenn tal-Komunità fil-kuntest tal-proċess Ewro-Mediterranju ta' Barċellona. It-twaqqif ta' din is-sistema huwa appoġġat u milqugħ ferm mill-Istati Membri, il-pajjiżi msieħba u l-komunità kummerċjali.3) L-elementi ġuridiċi tal-proposta-  Sommarju ta' l-azzjoni propostaL-applikazzjoni ta' sistema ta' kumulazzjoni djagonali ta' l-oriġni mal-Gżejjer Faroe jew kwalunkwe pajjiż li huwa parteċipant fis-sħubija Ewro-Mediterranja, li hija msejsa fuq id-Dikjarazzjoni ta' Barċellona adottata fil-Konferenza Ewro-Mediterranja tas-27 u t-28 ta' Novembru 1995, minbarra t-Turkija, timplika l-użu ta' tipi ġodda ta' prova ta' oriġni preferenzjali, ċertifikati EUR-MED ta' moviment u dikjarazzjonijiet EUR-MED tal-fatturi.Ir-Regolament (KE) Nru 1207/2001 għalhekk għandu jiġi emendat sabiex ikopri kull tip ta' prova ta' oriġni preferenzjali.Biex tkun permessa d-determinazzjoni korretta ta' l-istatus ta' l-oriġni tal-prodotti u sabiex l-istabbiliment tal-provi ta' l-oriġni jkun appoġġat kif jixraq f'dak il-kuntest ġdid, id-dikjarazzjoni ta' mid jipprovdi għall-prodotti li għandhom status ta' l-oriġni preferenzjali għandha tinkludi dikjarazzjoni addizzjonali li turi jekk tkunx ġiet applikata l-kumulazzjoni djagonali u ma liema pajjiżi.-  Il-bażi ġuridikaArtikolu 133 tat-Trattat tal-KE-  Il-prinċipju tas-sussidjarjetàMhux rilevanti. Kompetenza esklussiva tal-Komunità.-  Il-prinċipju tal-proporzjonalitàIl-miżura proposta hija meħtieġa u adegwata għall-implimentazzjoni tajba tal-kumulazzjoni pan-Ewro-Mediterranja.-  L-għażla ta' strumentiIl-proposta tirrigwarda l-emendi ta' l-istrument eżistenti4) Effetti fuq il-baġitL-ebda implikazzjoni5) Aktar tagħrif-  Is-simulazzjoni, il-fażi sperimentali u l-perjodu tranżitorjuMhux rilevanti-  It-tfassil mill-ġdidL-emenda mhijiex tant radikali li tiġġustifika tfassil mill-ġdid tar-Regolament tal-Kunsill (KE) 1207/2001.2006/0119 (ACC)Proposta għalREGOLAMENT TAL-KUNSILLli jemenda r-Regolament tal-Kunsill (KE) Nru 1207/2001 fir-rigward tal-konsegwenzi ta' l-introduzzjoni ta' sistema ta' kumulazzjoni ta' l-oriġni Pan-Ewro-MediterranjaIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 133 tiegħu,Wara li kkunsidra l-proposta mill-Kummissjoni[1],Billi:(1) Ir-Regolament tal-Kunsill (KE) Nru 1207/2001 tal-11 ta' Ġunju 2001 dwar proċeduri biex jiffaċilitaw il-ħruġ taċ-ċertifikati tal-moviment EUR.1, il-ħruġ ta' dikjarazzjonijiet u forom tal-fattura EUR.2 u l-ħruġ ta' ċerti awtorizzazzjonijiet approvati ta' l-esportatur taħt id-dispożizzjonijiet li jirregolaw il-kummerċ preferenzjali bejn il-Komunità Ewropea u ċerti pajjiżi u li jħassar ir-Regolament Nru 3351/83[2], jistipula d-dispożizzjonijiet sabiex jiġi appoġġat il-ħruġ ta' provi ta' l-oriġni f'relazzjoni ma' l-esportazzjonijiet ta' prodotti mill-Komunità fil-kuntest tar-relazzjonijiet kummerċjali preferenzjali ma' ċerti pajjiżi terzi.(2) Sistema pan-Ewropea ta' kumulzzjoni djagonali ta' l-oriġni ġiet stabbilita fl-1997 bejn il-Komunità, il-Bulgarija, il-Polonja, l-Ungerija, ir-Repubblika Ċeka, ir-Repubblika Slovakka, ir-Rumanija, il-Litwanja, il-Latvja, l-Estonja, is-Slovenja, l-Iżlanda, in-Norveġja u l-Iżvizzera (inkluża l-Liechtenstein) u fl-1999 ġiet estiża għat-Turkija. Fl-1 ta' Mejju 2004, il-Polonja, l-Ungerija, ir-Repubblika Ċeka, ir-Repubblika Slovakka, il-Litwanja, il-Latvja, l-Estonja u s-Slovenja ngħaqdu ma' l-Unjoni Ewropea.(3) Fil-Laqgħa Ministerjali Ewro-Mediterranja dwar il-Kummerċ f'Toledo f'Marzu 2002, il-Ministri qablu dwar l-estensjoni ta' din is-sistema tal-kumulazzjoni pan-Ewropea ta' l-Oriġni għall-pajjiżi Mediterranji, minbarra t-Turkija, li tieħu sehem fis-sħubija Mediterranja li hija msejsa fuq id-Dikjarazzjoni ta' Barċellona adottata fil-Konferenza Ewro-Mediterranja li saret fis-27 u t-28 ta' Novembru 1995. Fil-Laqgħa Ministerjali Ewro-Mediterranja dwar il-Kummerċ tas-7 ta' Lulju 2003 f'Palermo, il-Ministri, bil-ħsieb li tali estensjoni tiġi permessa, approvaw mudell ġdid pan-Ewro-Mediterranju ta' Protokoll għall-Ftehimiet Ewro-Mediterranji, li jirrigwarda d-definizzajoni tal-kunċett ta' 'prodotti ta' oriġni' u metodi ta' kooperazzjoni amministrattiva. Wara r-riżultati tal-Kumitat Konġunt KE – Gżejjer Faroe/Danimarka tat-28 ta' Novembru 2003, intlaħaq qbil li l-Gżejjer Faroe jiġu inklużi fis-sistema Pan-Ewro-Mediterranja tal-kumulazzjoni ta' l-oriġni.(4) Deċiżjonijiet tal-Kunsill ta' Assoċjazzjoni jew il-Kumitat Konġunt rispettiv, li jintroduċu l-Protokoll ġdid pan-Ewro-Mediterranju fil-Ftehimiet Ewro-Mediterranji u fil-Ftehim bejn il-KE u l-Gżejjer Faroe/Danimarka diġà ġew jew se jiġu adottati.(5) L-applikazzjoni ta' dik is-sistema l-ġdida ta' kumulzzjoni djagonali ta' l-oriġni timplika l-użu ta' tipi ġodda ta' prova ta' l-oriġni preferenzjali, jiġifieri ċertifikati EUR-MED ta' moviment u dikjarazzjonijiet EUR-MED tal-fatturi. Ir-Regolament (KE) Nru 1207/2001 għandu għalhekk ikopri wkoll dawk it-tipi ta' provi ta' oriġni preferenzjali.(6) Biex tkun permess d-determinazzjoni korretta ta' l-istatus ta' l-oriġni tal-prodotti u sabiex l-istabbiliment tal-provi ta' l-oriġni jkun appoġġat kif jixraq f'dak il-kuntest ġdid, id-dikjarazzjoni ta' min jipprovdi għall-prodotti li għandhom status ta' l-oriġni preferenzjali għandha tinkludi dikjarazzjoni addizzjonali li turi jekk tkunx ġiet applikata l-kumulazzjoni djagonali u ma' liema pajjiżi.(7) Ir-Regolament (KE) Nru 1207/2001 għandu għaldaqstant jiġi emendat skond dan,ADOTTAT DAN IR-REGOLAMENT:Artikolu 1Ir-Regolament (KE) Nru 1207/2001 huwa emendat kif ġej:(1) It-titolu jinbidel b'li ġej:Ir-Regolament tal-Kunsill (KE) Nru 1207/2001 tal-11 ta’ Ġunju 2001 dwar proċeduri biex jiffaċilitaw il-ħruġ fil-Komunità ta' provi ta' oriġni u l-ħruġ ta' ċerti awtorizzazzjonjiet ta' esportaturi approvati skond id-dispożizzjonijiet li jirregolaw il-kummerċ preferenzjali bejn il-Komunità Ewropea u ċerti pajjizi.'(2) Fl-Artikolu 1, il-punt (a) jinbidel b'dan li ġej:'(a) il-ħruġ jew it-tfassil fil-Komunità tal-provi ta' l-oriġni skond id-dispożizzjonijiet li jiggvernaw il-kummerċ preferenzjali bejn il-Komunità u ċerti pajjiżi;"(3) L-Artikolu 2(2) jinbidel b' dan li ġej:'2. Id-dikjarazzjonijiet ta' min jipprovdi għandhom jintużaw mill-esportaturi bħala evidenza, partikolarment b'appoġġ għall-applikazzjoijiet għall-ħruġ jew it-tfassil fil-Komunità tal-provi ta' l-oriġni skond id-dispożizzjonijiet li jiggvernaw il-kummerċ preferenzjali bejn il-Komunità u ċerti pajjiżi;"(4) L-Artikolu 10(5) jinbidel b' dan li ġej:'5. Meta ma jkun hemm l-ebda risposta fi żmien ħames xhur mid-data tat-talba tal-verifika jew meta r-risposta ma jkunx fiha informazzjoni biżżejjed biex turi l-oriġini attwali tal-prodotti, l-awtoritajiet doganali tal-pajjiż ta' l-esportazzjoni għandhom jiddikjaraw bħala invalidi l-provi ta' l-oriġni stabbiliti abbażi tad-dokumenti kkonċernati.(5) L-Anness I jinbidel bit-test li jidher fl-Anness I ta' dan ir-Regolament.(6) L-Anness II jinbidel bit-test li jidher fl-Anness II għal dan ir-Regolament.Artikolu 2Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil- Ġurnal Uffiċjali ta’ l-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-KunsillIl-PresidentANNESS I“ANNESS IId-dikjarazzjoni ta' min jipprovdi dwar prodotti li għandhom status ta' oriġni preferenzjaliId-dikjarazzjoni ta' min jipprovdi, li t-test tagħha qed jidher hawn taħt, għandha timtela f’konformità man-noti f’qiegħ il-pagna. Madankollu, in-noti f’qiegħ il-paġna m’hemmx għalfejn jerġgħu jinkitbu.DIKJARAZZJONIJiena, hawn taħt iffirmat, niddikjara li l-oġġetti elenkati f'dan id-dokument..... ….. ….. ….. (1) joriġinaw fi ….. ….. ….. ….. (2) u jissodisfaw ir-regoli ta' l-oriġni li jiggvernaw il-kummerċ preferenzjali ma' ….. ….. ….. ….. (3):Niddikjara li(4):( Kumulazzjoni applikata ma’ ... ... (isem tal-pajjiż/pajjiżi)( L-ebda kumulazzjoni ma tapplikaNimpenja ruħi li nqiegħed għad-dispożizzjoni ta' l-awtoritajiet tad-dwana kwalunkwe dokument ta' prova li jeħtieġu:….. ….. ….. ….. ….. ..... (5)….. ….. ….. ….. ….. ..... (6)….. ….. ….. ….. ….. ..... (7)((((((((((((1) Jekk biss xi wħud mill-oġġetti elenkati jkunu kkonċernati, għandhom jiġu indikati jew immarkati b'mod ċar u dan l-immarkar għandu jitniżżell fid-dikjarazzjoni hekk:"..... elenkat fuq din il-fattura u mmarkat ...joriġina fi....".(2) Il-Komunità, il-pajjiż, il-grupp ta' pajjiżi jew territorju li minnha.minnu joriġinaw l-oġġetti.(3) Pajjiż, grupp ta’ pajjiżi jew territorju kkonċernat(4) Għandha timtela' biss għal oġġetti li għandhom status ta' oriġni preferenzjali fil-kuntest ta' relazzjonijiet kummerċjali preferenzjali ma' wieħed mill-pajjiżi msemmija fl-Artikoli 3 u 4 tal-Protokol ta' l-oriġni rilevanti, li magħhom tapplika l-Kumulazzjoni ta' l-Oriġni Pan-Ewro-Mediterranja.(5) Il-post u d-data(6) Isem u kariga fil-kumpanija.(7) Firma."ANNESS II“ANNESS IIId-dikjarazzjoni ta' min jipprovdi fit-tul dwar prodotti li għandhom status ta' oriġni preferenzjaliId-dikjarazzjoni ta' min jipprovdi, li t-test tagħha qed jidher hawn taħt, għandha timtela f’konformità man-noti f’qiegħ il-pagna. Madankollu, in-noti f’qiegħ il-paġna m’hemmx għalfejn jerġgħu jinkitbu.DIKJARAZZJONIJiena, hawn taħt iffirmat, niddikjara li l-oġġetti deskritti hawn taħt:…………………………….....…………………….… (1)...................................................................................... (2)li huma pprovduti fuq bażi regolari lil ...... ….. ….. ….. (3) joriġinaw fi ….. ….. ….. ….. (4) u jissodisfaw ir-regoli ta' l-oriġni li jiggvernaw il-kummerċ preferenzjali ma' ….. ….. ….. ….. ….. ….. ….. (5).Niddikjara li(6):( Kumulazzjoni applikata ma’ ... ... (isem tal-pajjiż/pajjiżi)( L-ebda kumulazzjoni ma tapplikaId-dikjarazzjoni hija valida għall-konsenji kollha ulterjuri ta' dawn il-prodotti li jintbagħtu minn:….. ….. ….. ….. sa ….. ….. ….. (7).Nimpenja ruħi li ninforma ..... ….. ….. ….. minnufih jekk din id-dikjarazzjoni ma tibqax valida.Nimpenja ruħi li nqiegħed għad-dispożizzjoni ta' l-awtoritajiet tad-dwana kwalunkwe dokument ta' prova li jeħtieġu.….. ….. ….. ….. ….. ….. ….. ….. (8)….. ….. ….. ….. ….. ….. ….. ….. (9)….. ….. ….. ….. ….. ….. ….. ….. (10)((((((((((((1) Deskrizzjoni.(2) Deżinjazzjoni kummerċjali hekk kif tintuża fuq il-fatturi, eż. Nru tal-mudell.(3) L-isem tal-kumpanija li lilha huma pprovduti l-oġġetti.(4) Il-Komunità, il-pajjiż, il-grupp ta' pajjiżi jew territorju li minnha.minnu joriġinaw l-oġġetti.(5) Pajjiż, grupp ta’ pajjiżi jew territorju kkonċernat(6) Għandha timtela' biss għal oġġetti li għandhom status ta' oriġni preferenzjali fil-kuntest ta' relazzjonijiet kummerċjali preferenzjali ma' wieħed mill-pajjiżi msemmija fl-Artikoli 3 u 4 tal-Protokol ta' l-oriġni rilevanti, li magħhom tapplika l-Kumulazzjoni ta' l-Oriġni Pan-Ewro-Mediterranja.(7) Agħti d-dati. Dan il-perjodu ma għandux jaqbeż it-12-il xahar.(8) Il-post u d-data(9) Isem u kariga, isem u indirizz tal-kumpanija..(10) Firma."[1] ĠU C [...], [...], p. [...].[2] ĠU L 165, 21.6.2001, p. 1.


Avviż Legali Importanti

|

52008PC0539

Proposta għal regolament tal-Kunsill li jistabbilixxi l-opportunitajiet tas-sajd u l-kundizzjonijiet assoċjati għal ċerti stokkijiet ta’ ħut u gruppi ta’ stokkijiet ta’ ħut applikabbli fil-Baħar Baltiku għall-2009  /* KUMM/2008/0539 finali */

	[pic] | KUMMISSJONI TAL-KOMUNITAJIET EWROPEJ |Brussel 8.9.2008KUMM(2008) 539 finaliProposta għalREGOLAMENT TAL-KUNSILLli jistabbilixxi l-opportunitajiet tas-sajd u l-kundizzjonijiet assoċjati għal ċerti stokkijiet ta’ ħut u gruppi ta’ stokkijiet ta’ ħut applikabbli fil-Baħar Baltiku għall-2009MEMORANDUM TA’ SPJEGAZZJONI1. KUNTEST TAL-PROPOSTA110-  L-għanijiet tal-propostaL-għan ta’ din il-proposta huwa li jiġu stabbiliti għall-2009 l-opportunitajiet tas-sajd għall-Istati Membri fir-rigward tal-iktar stokkijiet kummerċjalment importanti fil-Baħar Baltiku.120-  Il-kuntest ġeneraliSkont ir-Regolament tal-Kunsill (KE) Nru 2371/2002 tal-20 ta’ Diċembru 2002 dwar il-konservazzjoni u l-isfruttar sostenibbli ta’ riżorsi tas-sajd skont il-Politika Komuni dwar is-Sajd [il-Politika Komuni tas-Sajd], il-PKS tfittex li tiżgura sfruttar tar-riżorsi akkwatiċi ħajjin f’kundizzjonijiet ekonomiċi, ambjentali u soċjali sostenibbli. Għodda importanti f’dan ir-rigward hija l-istabbiliment annwali tal-opportunitajiet tas-sajd fl-għamla ta’ qabdiet totali permissibbli (TACs), kwoti u limitazzjonijiet fuq l-isforzi tas-sajd.Bil-għan tas-simplifikazzjoni u l-kjarifika, l-opportunitajiet tas-sajd fil-Baħar Baltiku ġew stabbiliti għall-ewwel darba permezz ta' Regolament separat għall-2006, ir-Regolament tal-Kunsill (KE) Nru 52/2006 tat-22 ta' Diċembru 2005 li jiffissa l-opportunitajiet tas-sajd u l-kundizzjonijiet assoċjati għal ċerti ħażniet [stokkijiet] ta' ħut u gruppi ta' ħażniet [stokkijiet] ta' ħut applikabbli fil-Baħar Baltiku għall-2006.Il-parir xjentifiku dwar l-opportunitajiet ta’ sajd fil-Baħar Baltiku fl-2009 ngħata mill-Kunsill Internazzjonali għall-Esplorazzjoni tal-Baħar (ICES) f’Mejju 2008 u l-Kumitat Xjentifiku, Tekniku u Ekonomiku għas-Sajd (STECF) f’Lulju 2008.Il-proposta fiha tliet taqsimiet ta’ importanza għall-ġestjoni tas-sajd fil-Baltiku fl-2009: taqsima waħda li tiffissa t-TACs u l-kwoti, taqsima oħra li tillimita l-isforz tas-sajd u t-tielet taqsima li tistipula miżuri tekniċi assoċjati.-  130 Dispożizzjonijiet eżistenti fil-qasam tal-propostaL-opportunitajiet tas-sajd u l-mod li bih huma allokati lill-Istati Membri jiġu rregolati kull sena. L-aħħar wieħed huwa r-Regolament tal-Kunsill (KE) Nru 1404/2007 tat-26 ta' Novembru 2007 li jiffissa l-opportunitajiet tas-sajd u l-kondizzjonijiet assoċjati għal ċerti ħażniet [stokkijiet] ta' ħut u gruppi ta' ħażniet [stokkijiet] ta' ħut applikabbli fil-Baħar Baltiku għall-2008.Ta’ rilevanza għall-ġestjoni tas-sajd fil-Baħar Baltiku huwa wkoll ir-Regolament tal-Kunsill (KE) Nru 2187/2005 tal-21 ta’ Diċembru 2005 għall-konservazzjoni tar-riżorsi tas-sajd permezz ta’ miżuri tekniċi fil-Baħar Baltiku, il-Belts u s-Sound, li jemenda r-Regolament (KE) Nru 1434/98 u li jirrevoka r-Regolament (KE) Nru 88/98.Ir-Regolament tal-Kunsill (KE) Nru 1098/2007 tat-18 ta’ Settembru 2007 li jistabbilixxi pjan pluriennali [multiannwali] għall-istokkijiet tal-merluzz fil-Baħar Baltiku u s-sajd li jisfrutta dawk l-istokkijiet, u li jemenda r-Regolament (KEE) Nru 2847/93 u li jirrevoka r-Regolament (KE) Nru 779/97, jagħti fil-qosor il-miżuri ta’ kontroll u monitoraġġ biex jerġgħu jinbnew l-istokkijiet ikkonċernati. Jistabbilixxi wkoll ir-regoli għall-istabbiliment tat-TACs għall-istokkijiet tal-merluzz tal-Lvant u tal-Punent u l-limitazzjonijiet tal-isforzi tas-sajd assoċjati magħhom.-  Konsistenza mal-politiki u l-għanijiet l-oħra tal-UEIl-miżuri proposti huma konformi mal-għanijiet tal-Politika Komuni tas-Sajd u huma konsistenti mal-politika tal-Komunità dwar l-iżvilupp sostenibbli.2. IL-KONSULTAZZJONI MAL-PARTIJIET INTERESSATI U L-VALUTAZZJONI TAL-IMPATT-  Il-ġbir u l-użu ta' għarfien espertOrganizzazzjonijiet/esperti ewlenin li ġew ikkonsultatiL-organizzazzjonijiet xjentifiċi kkonsultati kienu l-Kunsill Internazzjonali dwar l-Esplorazzjoni tal-Ibħra (ICES) u l-Kumitat Xjentifiku, Tekniku u Ekonomiku dwar is-Sajd (STECF).Kull sena, il-Komunità titlob lill-ICES u lill-STECF jagħtuha parir xjentifiku dwar il-qagħda ta’ stokkijiet importanti ta’ ħut. Il-parir li tirċievi jkopri l-istokkijiet kollha tal-Baltiku li għalihom huma proposti t-TACs ħlief għall-barbun tat-tbajja', li għalih l-ebda parir ma ngħata din is-sena. It-TACs proposti huma bbażati fuq il-parir mogħti iżda dan mhux bilfors jissegwa kelma b’kelma. Fid-dawl tal-intenzjoni tal-Kummissjoni li tiżgura l-użu sostenibbli tar-riżorsi tas-sajd filwaqt li żżomm l-istabbiltà fl-opportunitajiet tas-sajd, il-bidliet fit-TACS huma limitati għal mhux iktar minn 15% minn sena għall-oħra sakemm l-istatus ta' stokk partikolari ma jkunx jesiġi miżuri aktar qawwija. Meta stokk ikun soġġett għal pjan ta' ġestjoni, it-TAC propost ikun konformi ma’ dan il-pjan.Għall-istokkijiet tal-merluzz, it-TACs proposti jirriflettu l-approċċ gradwali applikat fil-pjan multiannwali għall-istokkijiet tal-merluzz fil-Baħar Baltiku u s-sajd li jisfrutta dawk l-istokkijiet. L-element ċentrali tal-pjan huwa tnaqqis gradwali tal-isforz tas-sajd għal livelli sostenibbli fit-tul li jiżguraw l-irkupru tal-istokkijiet u jrendu ħafna u b'mod stabbli.Fir-rigward tal-istokkijiet tas-salamun fil-Baħar Baltiku, huma meħtieġa miżuri ta' ġestjoni addizzjonali fl-ibħra u l-ilmijiet interni biex jiġi ffaċilitat l-irkupru effiċjenti tal-istokkijiet, fejn ikun meħtieġ. Għalhekk huwa maħsub li fl-2008 jiġi żviluppat pjan għall-ġestjoni tas-salamun.-  Il-konsultazzjoni mal-partijiet interessatiIt-taqsimiet dwar il-limitazzjoni fuq l-isforz tas-sajd u dwar l-iffissar ta’ miżuri tekniċi assoċjati huma skont id-deċiżjonijiet meħuda fil-Kunsill f’Diċembru 2006 dwar ir-Regolament tal-Kunsill (KE) Nru 1941/2006 tal-11 ta' Diċembru 2006 li jiffissa l-opportunitajiet tas-sajd u l-kondizzjonijiet assoċjati għal ċerti ħażniet [stokkijiet] ta' ħut u gruppi ta' ħażniet [stokkijiet] ta' ħut applikabbli fil-Baħar Baltiku għall-2007, u r-Regolament tal-Kunsill (KE) Nru 1098/2007 tat-18 ta’ Settembru 2007 li jistabbilixxi pjan pluriennali [multiannwali] għall-istokkijiet tal-merluzz fil-Baħar Baltiku u s-sajd li jisfrutta dawk l-istokkijiet Iż-żewġ regolamenti kienu s-suġġett ta’ konsultazzjonijiet mal-partijiet interessati: l-industrija tas-sajd, NGOs involuti fis-sajd, u Stati Membri kkonċernati fl-2005 u l-2006.Ir-RAC Baltiku ġie kkonsultat fil-laqgħa tal-Grupp ta’ Ħidma Konġunt u fil-laqgħa tal-Kumitat Eżekuttiv tiegħu f’Ġunju 2008 abbażi tal-istqarrija ta' politika mill-Kummissjoni rigward l-opportunitajiet ta' sajd għall-2009. L-ICES u l-STECF ipprovdew il-bażi xjentifika għall-proposta. Id-DĠ MARE ppreżenta r-regoli li kien se jsegwi għall-istabbiliment tat-TACs u l-kwoti għall-2009 abbażi tal-istqarrija ta' politika. L-opinjonijiet preliminari ppreżentati matul il-laqgħat u r-rakkomandazzjonijiet bil-miktub sussegwenti rigward l-istokkijiet kollha tal-ħut ikkonċernati, tqiesu kif xieraq fil-proposta.-  Il-valutazzjoni tal-impattJekk ikunu implimentati, il-miżuri proposti se jwasslu għal tnaqqis globali ta' 15% fl-opportunitajiet tas-sajd għall-ispeċijiet kollha kkunsidrati mill-bastimenti tal-Komunità fil-Baħar Baltiku. Għal diversi stokkijiet tal-aringi u l-laċċa kaħla, it-tnaqqis huwa bbażat fuq żiediet aktar baxxi fl-istokkijiet. L-aktar tnaqqisiet sinifikanti mil-lat ekonomiku huma t-TACs għall-merluzz fil-Punent tal-Baltiku skont il-pjan multiannwali u t-TACs għall-aringi fil-Punent tal-Baltiku bi tweġiba għall-qagħda tal-istokk barra mil-limiti bijoloġiċi sikuri, u għat-tnaqqis ulterjuri mistenni fis-sena ta’ wara. It-TAC għall-merluzz tal-Lvant tal-Baltiku żdied skont il-pjan multiannwali.Il-proposta ma tirriflettix biss tħassib għall-futur qrib iżda hi wkoll parti minn strateġija aktar fit-tul fejn il-livell tas-sajd jitnaqqas gradwalment għal livelli ta’ sostenibbiltà fit-tul.Għaldaqstant, fit-terminu medju għal dak twil, l-istrateġija meħuda fil-proposta se twassal għal tnaqqis fl-isforz tas-sajd iżda għal kwoti stabbli jew ikbar fil-medda t-twila. Il-konsegwenzi fit-tul tal-istrateġija huma għalhekk mistennija li jkunu: impatt imnaqqas fuq l-ambjent b’riżultat tat-tnaqqis fl-isforz tas-sajd, it-tnaqqis fis-settur tal-qbid f’termini tal-għadd ta’ bastimenti u/jew l-isforz medju tas-sajd għal kull bastiment, u l-istess ammont ta’ qabdiet jew iktar. Is-sostenibbiltà tal-attivitjiaet tas-sajd se jiżdiedu fil-medda t-twila.3. L-ELEMENTI ġURIDIċI TAL-PROPOSTA-  Bażi ġuridikaIl-bażi ġuridika għal din il-proposta hija r-Regolament tal-Kunsill (KE) Nru 2371/2002, u b’mod partikolari l-Artikolu 20 tiegħu; ir-Regolament tal-Kummissjoni (KEE) Nru 847/1996, u b'mod partikolari l-Artikolu 2 tiegħu; u r-Regolament tal-Kunsill (KE) Nru 1098/2007, u b'mod partikolari l-Artikolu 5 u 8(3) tiegħu.4. IMPLIKAZZJONIJIET BAġITARJIIl-proposta ma għandha l-ebda implikazzjoni għall-baġit Komunitarju.5. INFORMAZZJONI ADDIZZJONALI-  Spjegazzjoni DettaljataIl-proposta tistabbilixxi għall-2009 l-opportunitajiet tas-sajd u l-kundizzjonijiet assoċjati għal ċerti stokkijiet ta’ ħut u gruppi ta’ stokkijiet ta’ ħut għall-Istati Membri li jistadu fil-Baħar Baltiku.It-TACs u l-kwoti allokati lill-Istati Membri jingħataw fl-Anness I. Iċ-ċifri proposti jirriflettu l-pariri xjentifiċi u l-qafas għall-istabbiliment tat-TACs u l-kwoti deskritti fil-Komunikazzjoni mill-Kummissjoni lill-Kunsill u l-Parlament Ewropew dwar Dikjarazzjoni ta’ Politika mill-Kummissjoni Ewropea dwar l-Opportunitajiet tas-Sajd għall-2009.It-TACs u l-kwoti għaż-żewġ stokkijiet tal-merluzz huma marbuta mill-qrib mal-limiti fl-isforzi tas-sajd stabbiliti fl-Anness II.Il-miżuri tekniċi fl-Anness III jirrappreżentaw miżuri addizzjonali għall-ġestjoni tas-sajd għall-barbun u l-barbun imperjali.Proposta għalREGOLAMENT TAL-KUNSILLli jistabbilixxi l-opportunitajiet tas-sajd u l-kundizzjonijiet assoċjati għal ċerti stokkijiet ta’ ħut u gruppi ta’ stokkijiet ta’ ħut applikabbli fil-Baħar Baltiku għall-2009IL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 2371/2002 tal-20 ta' Diċembru 2002 dwar il-konservazzjoni u l-isfruttar sostenibbli ta' riżorsi tas-sajd skont il-Politika Komuni dwar is-Sajd[1] [il-Poltika Komuni tas-Sajd] u b'mod partikolari l-Artikolu 20 tiegħu,Wara li kkunsidra r-Regolament tal-Kunsill (KE) Nru 847/1996 tas-6 ta’ Mejju 1996 li jintroduċi kondizzjonijiet addizzjonali għat-tmexxija minn sena għal sena tat-TACs u l-kwoti[2], u b’mod partikolari l-Artikolu 2 tiegħu,Wara li kkunsidra r-Regolament tal-Kunsill (KE) Nru 1098/2007 tat-18 ta’ Settembru 2007 li jistabbilixxi pjan pluriennali [multiannwali] għall-istokkijiet tal-merluzz fil-Baħar Baltiku u s-sajd li jisfrutta dawk l-istokkijiet[3], u b’mod partikolari l-Artikoli 5 u 8(3) tiegħu,Wara li kkunsidra l-proposta mill-Kummissjoni,Billi:(1) L-Artikolu 4 tar-Regolament (KE) Nru 2371/2002 jeħtieġ li l-Kunsill jadotta l-miżuri meħtieġa biex jiġu żgurati l-aċċess għall-ilmijiet u r-riżorsi u l-iżvolġiment sostenibbli ta' attivitajiet ta' sajd fil-kunsiderazzjoni tal-pariri xjentifiċi disponibbli u, b'mod partikolari, ir-rapport imħejji mill-Kumitat Xjentifiku, Tekniku u Ekonomiku għas-Sajd (STECF), kif ukoll fid-dawl ta’ kwalunkwe parir li jasal mill-Kunsill Reġjonali Konsultattiv għall-Baħar Baltiku (BSRAC).(2) Skont l-Artikolu 20 tar-Regolament (KE) Nru 2371/2002, huwa obbligu tal-Kunsill li jistabbilixxi l-limiti dwar l-opportunitajiet ta’ sajd skont it-tip ta’ sajd jew gruppi ta’ tipi ta’ sajd u l-allokazzjoni ta’ dawn l-opportunitajiet lill-Istati Membri.(3) Sabiex tkun żgurata l-ġestjoni effettiva tal-opportunitajiet ta' sajd, għandhom jiġu stabbiliti l-kundizzjonijiet speċifiċi għall-operazzjonijiet ta' sajd.(4) Jeħtieġ li l-prinċipji u ċerti proċeduri għall-ġestjoni tas-sajd jiġu stabbiliti f'livell Komunitarju, sabiex l-Istati Membri jkunu jistgħu jiżguraw il-ġestjoni tal-bastimenti li jtajru l-bandiera tagħhom.(5) L-Artikolu 3 tar-Regolament (KE) Nru 2371/2002 jistabbilixxi d-definizzjonijiet rilevanti dwar l-allokazzjoni tal-opportunitajiet ta' sajd.(6) Skont l-Artikolu 2 tar-Regolament tal-Kunsill (KE) Nru 847/96 huwa meħtieġ li jiġu identifikati l-istokkijiet li huma suġġetti għal miżuri varji msemmija fih.(7) L-opportunitajiet ta' sajd għandhom jintużaw skond il-leġiżlazzjoni Komunitarja, u b'mod partikolari mar-Regolament tal-Kummissjoni (KEE) Nru 1381/87 tal-20 ta' Mejju 1987 li jistabbilixxi regoli dettaljali dwar l-immarkar u dokumentazzjoni ta' bastimenti tas-sajd[4], Ir-Regolament tal-Kummissjoni (KEE) Nru 2807/83 tat-22 ta' Settembru 1983 li jistabbilixxi regoli dettaljati dwar ir-reġistrazzjoni ta' informazzjoni dwar il-qabdiet ta' ħut ta' l-Istati Membri[5]; ir-Regolament tal-Kunsill (KEE) Nru 2847/93 tat-12 ta' Ottubru 1993 li jistabbilixxi sistema ta' kontroll li tapplika għall-politika tas-sajd komuni[6] [il-politika komuni tas-sajd], ir-Regolament tal-Kummissjoni (KE) Nru 2244/2003 tat-18 Diċembru, 2003 li jistabbilixxi disposizzjonijiet dettaljati dwar is-sistemi ta' sorveljanza tal-vapuri bażata fuq satellita[7] u r-Regolament tal-Kunsill (KEE) Nru 2930/86 tat-22 ta' Settembru 1986 li jiddefinixxi l-karatteristiċi tad-dgħajjes [bastimenti] tas-sajd[8], ir-Regolament tal-Kunsill (KEE) Nru 3880/91 tas-17 ta' Diċembru 1991 dwar is-sottomissjoni ta' statistika nominali dwar il-qabda mill-Istati Membri li jistadu fil-Grigal ta' l-Atlantiku[9], ir-Regolament tal-Kunsill (KE) Nru 2187/2005 tal-21 ta’ Diċembru 2005 għall-konservazzjoni ta' riżorsi tas-sajd fl-ilmijiet tal-Baħar Baltiku, il-Belts u s-Sound[10] u r-Regolament tal-Kunsill (KE) Nru 1098/2007 tat-18 ta’ Settembru 2007 li jistabbilixxi pjan pluriennali għall-istokkijiet tal-merluzz fil-Baħar Baltiku u s-sajd li jisfrutta dawk l-istokkijiet[11].(8) Sabiex jiġi żgurat li l-opportunitajiet annwali tas-sajd jiġu stabbiliti f’livell li jikkorrispondi mal-isfruttar sostenibbli tar-riżorsi f’termini ambjentali, ekonomiċi u soċjali, tqiesu l-prinċipji ta’ gwida għall-istabbiliment tat-TACs kif deskritt fil-Komunikazzjoni mill-Kummissjoni dwar l-opportunitajiet tas-sajd għall-2009. Dikjarazzjoni ta' Politika mill-Kummissjoni Ewropea[12].(9) Biex jikkontribwixxu għall-konservazzjoni tal-istokkijiet tal-ħut, ċerti miżuri supplimentari dwar kundizzjonijiet tekniċi għas-sajd għandhom jiġu implimentati fl-2009.(10) Sabiex jiġi żgurat l-għajxien tas-sajjieda tal-Komunità, huwa importanti li ż-żoni tas-sajd jinfetħu fl-1 ta' Jannar 2009. Minħabba l-urġenza ta’ din il-kwistjoni, jinħtieġ li ssir eċċezzjoni għal perjodu ta' sitt ġimgħat imsemmi fil-paragrafu I(3) tal-Protokoll dwar ir-rwol tal-Parlamenti nazzjonali fl-Unjoni Ewropea, anness mat-Trattat dwar l-Unjoni Ewropea u t-Trattati li jistabbilixxu l-Komunità Ewropea, il-Komunità Ewropea tal-Faħam u l-Azzar u l-Komunità Ewropea dwar l-Enerġija Atomika.ADOTTA DAN IR-REGOLAMENT:KAPITOLU I Ambitu u definizzjonijietArtikolu 1 SuġġettIr-Regolament jiffissa l-opportunitajiet tas-sajd għas-sena 2009 għal ċerti stokkijiet ta' ħut u gruppi ta' stokkijiet ta' ħut fil-Baħar Baltiku u l-kundizzjonijiet assoċjati għall-użu ta’ dawn l-opportunitajiet ta' sajd.Artikolu 2 Ambitu1. Dan ir-Regolament għandu japplika għal bastimenti tas-sajd Komunitarji (bastimenti Komunitarji) li joperaw fil-Baħar Baltiku.2. B'deroga mill-paragrafu 1, dan ir-Regolament m'għandux japplika għal operazzjonijiet tas-sajd imwettqa biss għal skopijiet ta' investigazzjoni xjentifika u li jsiru bil-permess u taħt l-awtorità tal-Istat Membru kkonċernat u li ġew infurmati bihom bil-quddiem il-Kummissjoni u l-Istat Membru li fl-ilmijiet tiegħu tkun qed issir ir-riċerka.Artikolu 3 DefinizzjonijietFlimkien mad-definizzjonijiet stabbiliti fl-Artikolu 3 tar-Regolament (KE) Nru 2371/2002, għall-finijiet ta’ dan ir-Regolament, għandhom japplikaw id-definizzjonijiet li ġejjin:(a) iż-żoni tal-Kunsill Internazzjonali għall-Esplorazzjoni tal-Baħar (ICES) huma kif definiti fir-Regolament (KEE) Nru 3880/91;(b) “Baħar Baltiku” tfisser is-Subdiviżjonijiet tal-ICES 22 sa -32;(c) “qabda totali permissibli (TAC – Total Allowable Catch)” tfisser il-kwantità li tista’ tittieħed minn kull stokk kull sena;(d) “kwota” tfisser proporzjon mit-TAC li tkun allokata lill-Komunità, lil Stat Membru jew lil pajjiż terz.(e) "jum nieqes mill-port" tfisser kwalunkwe perjodu kontinwu ta' 24 siegħa jew parti minnu li fih il-bastiment ikun nieqes mill-port.KAPITOLU IIOpportunitajiet ta’ sajd u kundizzjonijiet assoċjatiArtikolu 4 Limiti tal-qbid u allokazzjonijietIl-limiti tal-qbid, l-allokazzjoni ta’ tali limiti fost l-Istati Membri, u kondizzjonijiet addizzjonali skont l-Artikolu 2 tar-Regolament (KE) Nru 847/96 huma stipulati fl-Anness I ma’ dan ir-Regolament.Artikolu 5 Dispożizzjonijiet speċjali dwar l-allokazzjonijiet1. L-allokazzjoni tal-limiti tal-qbid fost l-Istati Membri kif stipulati fl-Anness I għandha tkun mingħajr preġudizzju għal:(a) skambji magħmula f'konformità mal-Artikolu 20(5) tar-Regolament (KE) Nru 2371/2002;(b) allokazzjonijiet mill-ġdid magħmula f'konformità mal-Artikoli 21(4), 23(1) u 32(2) tar-Regolament (KEE) Nru 2847/93;(c) ħatt l-art addizzjonali permess skont l-Artikolu 3 tar-Regolament (KE) Nru 847/96;(d) kwantitajiet miżmuma f'konformità mal-Artikolu 4 tar-Regolament (KE) Nru 847/96;(e) tnaqqis magħmul f'konformità mal-Artikolu 5 tar-Regolament (KE) Nru 847/96.2. Għall-finijiet taż-żamma tal-kwoti li jkunu se jiġu ttrasferiti għall-2010, l-Artikolu 4(2) tar-Regolament (KE) Nru 847/96 jista' japplika, permezz ta' deroga minn dak ir-Regolament, għall-istokkijiet kollha suġġetti għal TAC analitiku.Artikolu 6 Kondizzjonijiet għall-qabdiet u għall-qabdiet inċidentali1. Ħut minn stokkijiet li għalihom il-limiti ta’ qbid huma stabbiliti għandhom jinżammu abbord jew jinħattu l-art biss jekk:(a) il-qabdiet ittieħdu minn bastimenti ta’ Stat Membru bi kwota u dik il-kwota ma tkunx għadha ntużat kollha;(b) speċijiet oħra barra l-aringi u l-laċċa kaħla jkunu mħallta ma’ speċijiet oħra, il-qabdiet ikunu saru bit-tkarkir, it-tartaruni Daniżi jew apparat simili li d-daqs tal-malji tiegħu huwa inqas minn 32 mm, u l-qabdiet ma jkunux ġew magħżula abbord jew meta nħattu.2. Il-qabdiet kollha għandhom jgħoddu fil-konfront tal-kwota jew, jekk is-sehem Komunitarju ma jkunx tqassam fost l-Istati Membri permezz tal-kwoti, fil-konfront tas-sehem Komunitarju, ħlief għall-qabdiet li jkunu saru taħt paragrafu 1(b).3. Meta l-kwota għall-aringi allokata lil Stat Membru tiġi eżawrita kompletament, il-bastimenti li jtajru l-bandiera ta’ dak l-Istat Membru, u rreġistrati fil-Komunità, u li jużaw opportunitajiet ta' sajd li għalihom tapplika l-kwota relevanti m’għandhomx iħottu l-art qabdiet li mhumiex magħżula u li fihom l-aringi.Artikolu 7 Limiti fuq l-isforzi tas-sajdIl-limiti fuq l-isforzi tas-sajd huma stipulati fl-Anness II.1. Dawk il-limiti għandhom japplikaw għas-Subdiviżjonijiet tal-ICES 27 u 28.2 peress illi l-Kumissjoni għadha ma ħaditx deċiżjoni skont l-Artikolu 29(2) tar-Regolament (KE) Nru 1098/2007 biex teskludi dawk is-Subdiviżjonijiet mir-restrizzjonijiet previsti fl-Artikolu 8(1)(b), (3), (4) u (5) u l-Artikolu 13 ta’ dak ir-Regolament.2. Dawk il-limiti m’għandhomx japplikaw għas-Subdiviżjonijiet tal-ICES 28.1 peress illi l-Kumissjoni ma ħaditx deċiżjoni skont l-Artikolu 29(4) tar-Regolament (KE) Nru 1098/2007 li r-restrizzjonijiet previsti fl-Artikolu 8(1)(b), (3), (4) u (5) tar-Regolament (KE) Nru 1098/2007 għandhom japplikaw għal dik is-Subdiviżjoni.Artikolu 8 Miżuri tekniċi tranżizzjonaliIl-miżuri tekniċi tranżizzjonali huma stipulati fl-Anness III.KAPITOLU III Dispożizzjonijiet finaliArtikolu 9 It-trażmissjoni tad-dejtaMeta l-Istati Membri jibagħtu dejta lill-Kummissjoni dwar il-ħatt l-art ta’ kwantitajiet ta’ stokkijiet maqbuda skont Artikolu 15(1) tar-Regolament (KEE) Nru 2847/93, huma għandhom jużaw il-kodiċi tal-istokkijiet stipulati fl-Anness I ma’ dan ir-Regolament.Artikolu 10 Id-dħul fis-seħħDan ir-Regolament għandu jidħol fis-seħħ fil-jum tal-pubblikazzjoni tiegħu fil- Ġurnal Uffiċjali tal-Unjoni Ewropea .Għandu japplika mill-1 ta' Jannar 2009.Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.Magħmul fi Brussell, [...]Għall-KunsillIl-President ANNESS IIl-limiti tal-qbid u l-kundizzjonijiet assoċjati għall-ġestjoni minn sena għall-oħra tal-limiti fuq il-qabdiet applikabbli għall-bastimenti tal-Komunità f’żoni fejn jeżistu l-limiti fuq il-qabdiet skont l-ispeċi u skont iż-żonaIt-tabelli li ġejjin jistipulaw it-TACs u l-kwoti (f’tunnellati ta’ piż ħaj, ħlief fejn speċifikat mod ieħor) skont l-istokk, l-allokazzjoni lill-Istati Membri u l-kondizzjonijiet assoċjati għall-ġestjoni tal-kwoti minn sena għal sena.F’kull żona, l-istokkijiet tal-ħut huma msemmija fl-ordni alfabetiku li ġej tal-ismijiet tal-ispeċi bil-Latin. Għall-finijiet ta’ dawn it-tabelli l-kodiċi użati għall-ispeċi differenti huma kif ġej:Isem xjentifiku | Kodiċi Alpha-3 | Isem Komuni |Clupea harengus | HER | Aringi |Gadus morhua | COD | Merluzz |Platichthys flesus | ANG (*) | Barbun |Pleuronectes platessa | PLE | Barbun tat-tbajja' |Psetta maxima | TUR | Barbun imperjali |Salmo salar | SAL | Salamun tal-Atlantiku |Sprattus sprattus | SPR | Laċċa kaħla |Speċi: | Aringi | Żona: | Subdiviżjoni 30-31 |Clupea harengus | HER/3D30.; HER/3D31. |Il-Finlandja | 60 643 | TAC Analitiku. L-Artikolu 3 tar-Regolament (KE) Nru 847/96 japplika. L-Artikolu 4 tar-Regolament (KE) Nru 847/96 japplika. L-Artikolu 5(2) tar-Regolament (KE) Nru 847/96 japplika. |L-Iżvezja | 13 324 |KE | 73 967 |TAC | 73 967 |Speċi: | Aringi | Żona: | Subdiviżjoni 22-24 |Clupea harengus | HER/3B23.; HER/3C22.; HER/3D24. |Id-Danimarka | 2 299 | TAC Analitiku. L-Artikolu 3 tar-Regolament (KE) Nru 847/96 ma japplikax. L-Artikolu 4 tar-Regolament (KE) Nru 847/96 ma japplikax. L-Artikolu 5(2) tar-Regolament (KE) Nru 847/96 japplika. |Il-Ġermanja | 9 048 |Il-Finlandja | 1 |Il-Polonja | 2 134 |L-Iżvezja | 2 918 |KE | 16 400 |TAC | 16 400 |Speċi: | Aringi | Żona: | Subdiviżjonijiet 25-27, 28.2, 29 u 32 |Clupea harengus | HER/3D25.; HER/3D26.; HER/3D27.; HER/3D28.; HER/3D29.; HER/3D32. |Id-Danimarka | 3 159 | TAC Analitiku. L-Artikolu 3 tar-Regolament (KE) Nru 847/96 ma japplikax. L-Artikolu 4 tar-Regolament (KE) Nru 847/96 ma japplikax. l-Artikolu 5(2) tar-Regolament (KE) Nru 847/96 japplika. |Il-Ġermanja | 838 |L-Estonja | 16 134 |Il-Finlandja | 31 493 |Il-Latvja | 3 982 |Il-Litwanja | 4 192 |Il-Polonja | 35 779 |L-Iżvezja | 48 032 |KE | 143 609 |TAC | Mhux rilevanti |Speċi: | Aringi | Żona: | Subdiviżjoni 28.1 |Clupea harengus | HER/03D.RG |L-Estonja | 16 113 | TAC Analitiku. L-Artikolu 3 tar-Regolament (KE) Nru 847/96 japplika. L-Artikolu 4 tar-Regolament (KE) Nru 847/96 japplika. L-Artikolu 5(2) tar-Regolament (KE) Nru 847/96 japplika. |Il-Latvja | 18 779 |KE | 34 892 |TAC | 34 892 |Speċijiet | Merluzz | Żona: | Ilmijiet tal-KE tas-Subdiviżjonijiet 25-32 |Gadus morhua | COD/3D25.; COD/3D26.; COD/3D27.; COD/3D28.; COD/3D29.; COD/3D30.; COD/3D31.; COD/3D32. |Id-Danimarka | 10 241 | TAC Analitiku. L-Artikolu 3 tar-Regolament (KE) Nru 847/96 ma japplikax. L-Artikolu 4 tar-Regolament (KE) Nru 847/96 ma japplikax. L-Artikolu 5(2) tar-Regolament (KE) Nru 847/96 japplika. |Il-Ġermanja | 4 074 |L-Estonja | 998 |Il-Finlandja | 784 |Il-Latvja | 3 808 |Il-Litwanja | 2 509 |Il-Polonja | 11 791 |L-Iżvezja | 10 375 |KE | 44 580 |TAC | Mhux rilevanti |Speċi: | Merluzz | Żona: | Ilmijiet tal-KE tas-Subdiviżjonijiet 22-24 |Gadus morhua | COD/3B23.; COD/3C22.; COD/3D24. |Id-Danimarka | 7 130 | TAC Analitiku. L-Artikolu 3 tar-Regolament (KE) Nru 847/96 ma japplikax. L-Artikolu 4 tar-Regolament (KE) Nru 847/96 ma japplikax. L-Artikolu 5(2) tar-Regolament (KE) Nru 847/96 japplika. |Il-Ġermanja | 3 487 |L-Estonja | 158 |Il-Finlandja | 140 |Il-Latvja | 590 |Il-Litwanja | 383 |Il-Polonja | 1 908 |L-Iżvezja | 2 541 |KE | 16 337 |TAC | 16 337 |Speċi: | Barbun tat-tbajja' | Żona: | L-ilmijiet tal-KE ta' IIIbcd |PleuronKEtes platessa | PLE/3B23.; PLE/3C22.; PLE/3D24.; PLE/3D25.; PLE/3D26.; PLE/3D27.; PLE/3D28.; PLE/3D29.; PLE/3D30.; PLE/3D31.; PLE/3D32. |Id-Danimarka | 1 949 | TAC Prekawzjonali. L-Artikolu 3 tar-Regolament (KE) Nru 847/96 japplika. L-Artikolu 4 tar-Regolament (KE) Nru 847/96 ma japplikax. L-Artikolu 5(2) tar-Regolament (KE) Nru 847/96 japplika. |Il-Ġermanja | 217 |Il-Polonja | 408 |L-Iżvezja | 147 |KE | 2 721 |TAC | 2 721 |Speċi: | Salamun tal-Atlantiku | Żona: | Ilmijiet tal-KE ta' IIIbcd għajr is-Subdiviżjoni 32 |Salmo salar | SAL/3B23.; SAL/3C22.; SAL/3D24.; SAL/3D25.; SAL/3D26.; SAL/3D27.; SAL/3D28.; SAL/3D29.; SAL/3D30.; SAL/3D31. |Id-Danimarka | 64 184 | (1) | TAC Analitiku. L-Artikolu 3 tar-Regolament (KE) Nru 847/96 ma japplikax. L-Artikolu 4 tar-Regolament (KE) Nru 847/96 ma japplikax. L-Artikolu 5(2) tar-Regolament (KE) Nru 847/96 japplika. |Il-Ġermanja | 7 141 | (1) |L-Estonja | 6 523 | (1) |Il-Finlandja | 80 033 | (1) |Il-Latvja | 40 824 | (1) |Il-Litwanja | 4 799 | (1) |Il-Polonja | 19 471 | (1) |L-Iżvezja | 86 758 | (1) |KE | 309 733 | (1) |TAC | Mhux rilevanti |__________ |(1) Espress fl-għadd ta’ ħut individwali. |Speċi: | Salamun tal-Atlantiku | Żona: | Subdiviżjoni 32 |Salmo salar | SAL/3D32. |L-Estonja | 1 344 | (1) | TAC Analitiku. L-Artikolu 3 tar-Regolament (KE) Nru 847/96 ma japplikax. L-Artikolu 4 tar-Regolament (KE) Nru 847/96 ma japplikax. L-Artikolu 5(2) tar-Regolament (KE) Nru 847/96 japplika. |Il-Finlandja | 11 762 | (1) |KE | 13 106 | (1) |TAC | Mhux rilevanti |_________ |(1) Espress fl-għadd ta’ ħut individwali. |Speċi: | Laċċa kaħla | Żona: | L-ilmijiet tal-KE ta' IIIbcd |Sprattus sprattus | SPR/3B23.; SPR/3C22.; SPR/3D24.; SPR/3D25.; SPR/3D26.; SPR/3D27.; SPR/3D28.; SPR/3D29.; SPR/3D30.; SPR/3D31.; SPR/3D32. |Id-Danimarka | 38 108 | TAC Analitiku. L-Artikolu 3 tar-Regolament (KE) Nru 847/96 ma japplikax. L-Artikolu 4 tar-Regolament (KE) Nru 847/96 ma japplikax. L-Artikolu 5(2) tar-Regolament (KE) Nru 847/96 japplika. |Il-Ġermanja | 24 142 |L-Estonja | 44 251 |Il-Finlandja | 19 948 |Il-Latvja | 53 445 |Il-Litwanja | 19 333 |Il-Polonja | 113 422 |L-Iżvezja | 73 669 |KE | 386 318 |TAC | Mhux rilevanti |ANNESS IILimiti fuq l-isforzi tas-sajdL-Istati Membri għandhom jiżguraw li bastimenti li jtajru l-bandiera tagħhom, li jistadu b'tartaruni Daniżi jew irkaptu simili b'malji ta' 90 mm jew akbar, li jistadu b'għeżula tat-tisqif, għeżula tat-tħabbil jew pariti li għandhom malji ta' 90 mm jew akbar, jew li jistadu bil-konzijiet tal-qiegħ, konzijiet ħlief konzijiet mitluqa, xolfa tal-idejn u rkaptu tat-trejjix għandhom ikunu permessi għal għadd massimu ta'(a) 201 jum neqsin mill-port fis-Subdiviżjonijiet 22-24 bl-eċċezzjoni tal-perjodu bejn il-1 sat-30 ta' April meta japplika l-Artikolu 8(1) (a) tar-Regolament tal-Kunsill (KE) Nru 1098/2007, u(b) 160 jum neqsin mill-port fis-Subdiviżjonijiet 25-28 bl-eċċezzjoni tal-perjodu bejn l-1 ta' Lulju sal-31 ta' Awwissu meta japplika l-Artikolu 8(1) (b) tar-Regolament tal-Kunsill (KE) Nru 1098/2007.ANNESS IIIMiżuri tekniċi tranżizzjonaliRestrizzjonijiet fuq is-sajd għall-barbun u għall-barbun imperjali1. Iż-żamma abbord tal-ispeċijiet ta' ħut li ġejjin li jinqabdu fiż-żoni ġeografiċi u matul il-perjodi msemmija hawn taħt għandu jkun ipprojbit:Speċijiet | Żoni ġeografiċi | Perjodu |Barbun (Platichthys flesus) | Subdiviżjonijiet 26 sa 28, 29 fin-Nofsinhar ta' 59°30'N Subdiviżjoni 32 | Mill-15 ta’ Frar sal-15 ta' Mejju Mill-15 ta’ Frar sat-31 ta’ Mejju |Barbun imperjali (Psetta maxima) | Subdiviżjonijiet 25 sa 26, 28 fin-Nofsinhar ta' 56°50'N | Mill-1 ta’ Ġunju sal-31 ta’ Lulju |2. B'deroga mill-punt 1, meta jkun qed isir sajd bix-xbieki tat-tkarkir, b'tartaruni Daniżi u b'irkaptu simili bid-daqs ta' malji daqs jew akbar minn 105 mm jew b'għeżula tat-tisqif, għeżula tat-tħabbil u pariti ta' malji ta' 100 mm jew akbar, qabdiet inċidentali ta' barbun u barbun imperjali jistgħu jinżammu abbord jew jinħattu f'limitu ta' 10% tal-piż ħaj tal-qabda sħiħa miżmuma abbord jew jinħattu l-art matul il-perjodi ta' projbizzjoni msemmija fil-punt 1.[…][pic][pic][pic][1] ĠU L 358, 31.12.2002, p. 59. Ir-Regolament kif l-aħħar emendat bir-Regolament (KE) Nru 865/2007 (ĠU L 192, 24.7.2007, p. 1).[2] ĠU L 115, 9.5.1996, p. 3. Ir-Regolament kif l-aħħar emendat bir-Regolament (KE) Nru 338/2008 (ĠU L 107, 17.4.2008, p. 1).[3] ĠU L 248, 22.9.2007, p. 1.[4] ĠU L 132, 21.5.1987, p. 9.[5] ĠU L276, 10.10.1983, p.1. Ir-Regolament kif l-aħħar emendat bir-Regolament (KE) Nru 804/2005 (ĠU L 290, 4.11.2005, p. 10).[6] ĠU L 261, 20.10.1993, p. 1. Ir-Regolament kif emendat l-aħħar mir-Regolament (KE) Nru 1559/2007 (ĠU L 340, 22.12.2007, p. 8).[7] ĠU L 333, 20.12.2003, p. 17.[8] ĠU L 274, 25.9.1986, p. 1. Ir-Regolament kif emendat mir-Regolament (KE) Nru 3259/94 (ĠU L 339, 29.12.1994, p. 11).[9] ĠU L 365, 31.12.1991, p. 1. Ir-Regolament kif l-aħħar emendat bir-Regolament (KE) Nru 448/2005 (ĠU L 74, 19.3.2005, p. 5).[10] ĠU L 16, 20.1.2005, p. 184. Ir-Regolament kif emendat l-aħħar bir-Regolament (KE) Nru 809/2007 (ĠU L 182, 12.7.2007, p. 1).[11] ĠU L 248, 22.9.2007, p. 1.[12] COM(2008) 331 finali.